title: Aki Rissanen

text: Rissanen voitti Suomen finaalin The Young Nordic Jazz Comets -kilpailussa vuonna 2003 ja 2005. Hän sai toisen palkinnon soolopianokilpailussa vuoden 2004 Montreux’n jazzfestivaaleilla. Pariisin La Defense Festival palkitsi hänet parhaana solistina ja parhaasta ohjelmistosta 2006. Valtion säveltaidetoimikunta myönsi Rissaselle yksivuotisen taiteilija-apurahan vuosina 2009 ja 2012 sekä kolmivuotisen vuonna 2015.


title: Aki Rissanen

text: Rissanen on säveltänyt musiikkia Kansallisteatterin "Mr. Vertigo" -näytelmään (ohjaus Kristian Smeds) sekä Tuula Leinosen ja Antti Peränteen animaatioelokuvaan "Amorandom".


title: ISA-tunnus

text: ISA-tunnus (, lyh. ISA) eli Kansainvälinen pyörätuolisymboli on merkki, joka koostuu sinisestä tai vaihtoehtoisesti mustasta neliöstä, jonka keskelle on tyylitelty valkoisella värillä pyörätuolia käyttävä henkilö. Tunnusta voidaan käyttää myös peilikuvana. Merkki määrittyy kansainvälisen standardin ISO 7001:n mukaisesti. Tunnuksen tekijänoikeuksien haltija on kansainvälisen Rehabilitation International (RI) -järjestön alainen Teknisten apuvälineiden ja liikuntaesteettömyyden komissio (ICTA), mutta symboli on vapaasti käytettävissä. Alun perin tunnuksen suunnitteli Susanne Koefoerd vuonna 1968 ICTA:n pyynnöstä. Karl Montan muokkasi merkistä nykyisin käytössä olevan version lisäämällä hahmolle pään.


title: ISA-tunnus

text: ISA-tunnus symboloi palvelua tai tilaa, jota pyörätuolia käyttävän tai muulla tavoin vammaisen henkilön on mahdollista hyödyntää esteettömästi. Tunnus esiintyy muun muassa liikuntarajoitteisille tarkoitettujen parkkipaikkojen, sisäänkäyntien sekä WC-tilojen yhteydessä. Universaalissa suunnittelussa pyritään ottamaan huomioon jokaisen tarpeet. Kyseisen suunnitteluideologian periaatteita noudattamalla tavoitellaan tilannetta, jossa kyseistä tunnusta tai muita samankaltaisia merkkejä ei tarvittaisi, vaan jokaisella olisi yhdenvertainen mahdollisuus toimia samoissa rakennetuissa ympäristöissä ja käyttää samoja palveluita ja tuotteita.


title: ISA-tunnus

text: ISA-tunnuksen Unicode-merkkikoodi on U+267F, joka tuottaa merkin ♿. Symboli sisältyy DejaVu Sans -kirjasintyyppiin.


title: ISA-tunnus

text: Yhdysvaltalaiset Sara Hendren ja Brian Glenney perustivat vuonna 2009 projektin nimeltä "The Accessible Icon Project" uudistaakseen ISA-tunnuksen. Joidenkin vammaisaktiivien mukaan vanha merkki kuvastaa passiivisuutta ja symbolin fokus on pyörätuolissa henkilön sijaan. Projektin tavoitteena on kansainvälistää uudistettu tunnus. Monet vammaisjärjestöt maailmalla kannattavat uuden tunnuksen käyttöönottoa.


title: Työvoima

text: Työvoimalla tarkoitetaan kaikkia niitä 15–74-vuotiaita henkilöitä, jotka ovat aktiivisesti työmarkkinoiden käytettävissä. Työvoima jaetaan työttömiin ja työssäkäyviin. Koululaisia, opiskelijoita ja eläkeläisiä ei yleensä lasketa kuuluvaksi työvoiman piiriin.


title: Teriyaki

text: Teriyaki () on japanilaisessa keittiössä käytetty ruoanvalmistusmenetelmä, jossa ruoan raaka-aineet marinoidaan soijapohjaisella kastikkeella ennen paistoa. Tällä tavoin ruokaan saadaan muodostettua kiiltävä pinta. "Teriyaki" merkitsee ’kiiltävästi paistettua’.


title: Teriyaki

text: Soijan lisäksi teriyaki-marinadi sisältää myös sakea tai miriniä. Siihen voidaan lisätä myös tuoretta inkivääriä ja valkosipulia.


title: Markus Eurén

text: Markus Eurén (s. 19. huhtikuuta 1978) on suomalainen muusikko, jonka instrumentti on kosketinsoittimet. Parhaiten hänet tunnetaan Moonsorrow-yhtyeen kosketinsoittajana.


title: Pasi Sipilä

text: Pasi Sipilä (s. 3. maaliskuuta 1977) on suomalainen muusikko, jonka instrumentti on kitara. Parhaiten hänet muisteaan toimimisestä vuosina 1992-2010 Charonin kitaristina. Vuodesta 2005 lähtien hän on soittanut kitaraa myös vihantilaisessa Noheva-yhtyeessä.


title: Muddy Manninen

text: Jyrki ”Muddy” Manninen (myös Muta Manninen) on suomalainen kitaristi.


title: Muddy Manninen

text: Kansainvälisesti hänet tunnetaan parhaiten nykyisestä pestistään englantilaisen Wishbone Ashin kitaristina. Manninen liittyi yhtyeeseen vuonna 2004 äänitetyn "Clan Destiny" -albumin yhteydessä, korvaten yhtyeessä aikaisemmin soittaneen toisen suomalaiskitaristin Ben Granfeltin.


title: Muddy Manninen

text: Suomessa hän on tehnyt pitkän uran muusikkona soittaen muun muassa yhtyeissä Gringos Locos ja Mistakes. Manninen on esiintynyt lisäksi useiden eri artistien, kuten Hectorin, Riki Sorsan ja Pave Maijasen taustayhtyeissä. Ensilevytyksensä hän teki vuonna 1979 Red House Blues Band -nimisen yhtyeen kanssa. Manninen kuului myös Havana Black -yhtyeen ensimmäiseen kokoonpanoon vuonna 1985.


title: Dordrecht Lions

text: Dordrecht Lions on jääkiekkoseura Dordrechtista. Joukkue pelaa Alankomaiden pääsarjassa Eredivisiessä.


title: Härmän ravirata

text: Härmän ravirata sijaitsee Kauhavalla, entisen Alahärmän kunnan keskustaajaman pohjoisosassa. Se kuuluu Suomen Hippoksen rataluokituksessa vain osan vuodesta toimiviin kesäratoihin. Härmän raviradalla on vuosittain ainoastaan yhdet totoravit.


title: Härmän ravirata

text: Vuonna 2014 radalla järjestettiin raviponeille tarkoitetut Ponikuninkuusravit.


title: Jari Laru

text: Jari Jukka Laru (s. 9. maaliskuuta 1975) on oululainen yliopistonlehtori ja kaupunginvaltuutettu. Laru on koulutukseltaan luokanopettaja, joka työskentelee Oulun yliopiston Kasvatustieteiden tiedekunnassa teknologiatuetun oppimisen ja opetuksen yliopistonlehtorina. Hän on tutkinut mobiililaitteiden hyödyntämistä opetuksessa ja on väitellyt kasvatustieteiden tohtoriksi Oulun yliopistossa 2012.


title: Jari Laru

text: Laru on sotilasarvoltaan reservin ylikersantti.


title: Jari Laru

text: Laru on valmistunut kasvatustieteen maisteriksi teknologiapainotteisesta luokanopettajan koulutusohjelmasta Oulun yliopistosta vuonna 2003. Hänen suomenkielisen pro-gradu työnsä otsikko on: "Langattomat päätelaitteet hajautetun asiantuntijuuden ja yhteisöllisen tiedonrakentelun tukena".


title: Jari Laru

text: Luokanopettajaksi valmistumisen jälkeen hän jatkoi opintojansa valmistuen kasvatustieteen tohtoriksi vuonna 2012. Hänen englanninkielisen väitöskirjansa otsikko on: "Scaffolding learning activities with collaborative scripts and mobile devices"


title: Jari Laru

text: Jari Laru on aloittanut nykyisessä tehtävässään elokuun 2013alussa. Tehtävän täsmennys on teknologiatuettu oppiminen ja opetus. Aiemmin Laru on toiminut määräaikaisena yliopistonopettajana ja tutkijakoulutettavana vuodesta 2003. Vuosina 2006-2010 hän työskenteli tutkijakoulutettavana Suomen Akatemian ja Opetusministeriön rahoittamassa oppimisympäristöjen monitieteisessä tutkijakoulussa (OPMON). Laru on työskennellyt myös EU:n kuudennen puiteohjelman Kaleidoscope NoE -huippututkimusverkostossa.


title: Jari Laru

text: Jari Larun tutkimustyö suuntautuu tieto- ja viestintäteknologian pedagogiseen hyödyntämiseen aiheina kognitiiviset työkalut, yhteisöllinen oppiminen ja oppimisympäristöjen suunnittelu. Laru on perehtynyt työssään erityisesti mobiililaitteiden -ja sovellusten hyödyntämiseen opetuksessa ja oppimisessa. Laru työskentelee Oulun yliopistossa Oppimisen ja koulutusteknologian tutkimusyksikössä, joka tekee alan monitieteellistä perustutkimusta.


title: Jari Laru

text: Jari Laru vastaa Oulun yliopiston kasvatustieteiden tiedekunnassa annettavasta tieto- ja viestintätekniikan opetuksesta. Hän opettaa myös Oppimisen ja koulutusteknologian tutkimusyksikön sivuaine- ja maisteriopinnoissa. IT-kouluttajat ry valitsi Larun vuoden 2014 tieto- ja viestintätekniikan opettajaksi vuonna helmikuussa 2015.Jari Laru oli Kokoomuksen kunnallisvaaliehdokkaana Oulussa vuonna 2017 ja tuli valituksi valtuustoon saatuaan 354 ääntä. Vuoden 2012 kunnallisvaaleissa Laru sai 168 ääntä ja hänet valittiin Oulun kaupunginvaltuuston varavaltuutetuksi. Vaalikaudella 2013-2016 hän toimii Oulun kaupungin lähidemokratiatoimikunnan puheenjohtajana.


title: Jari Laru

text: Jari Laru on ollut Kokoomuksen kunnallisvaaliehdokkaana myös Raahessa (2000), Oulussa (2004) ja Kiimingissä (2008), mutta ei tullut tuolloin valituksi. Hän toimi vaalikauden 2001-2004 Raahen kaupungin koululautakunnan jäsenenä. Vaalikaudella 2005-2008 Laru oli Oulun kaupungin nuorisolautakunnan jäsen ja vaalikaudella 2009-2012 Kiimingin kunnan hyvinvointilautakunnan varajäsen.


title: Sami Asp

text: Sami Asp on suomalainen muusikko, jonka instrumentteja ovat kitara ja laulu. Nimestä käytetään myös kirjoitusmuotoa Sami S. Asp. Hänet tunnetaan muun muassa Wingdomin ja Hausmyllyn laulusolistina. Aspin sooloprojektissa 1997 oli mukana mm. Derek Sherinian (Dream Theater, KISS, Alice Cooper, Billy Idol), Virgil Donati (Steve Vai, Planet X), Brett Garsed, Brian Allen ja Antti Kotikoski.


title: Liina Laasma

text: Liina Laasma (s. 13. tammikuuta 1992) on virolainen keihäänheittäjä.


title: Liina Laasma

text: Laasma voitti kotiyleisön edessä kultaa vuoden 2011 alle 20-vuotiaiden EM-kisoissa, jotka käytiin Tallinnassa Kadrioru staadionilla.


title: Markus Niemispelto

text: Markus Niemispelto on suomalainen muusikko, jonka instrumentti on rummut. Hänet tunnetaan muun muassa Wingdomin, Mehidan ja Random Eyesin rumpalina.


title: Kaliese Spencer

text: Kaliese Spencer (s. 6. toukokuuta 1987) on jamaikalainen aitajuoksija. Hänen päälajinsa on 400 metrin aidat.


title: Kaliese Spencer

text: Spencer juoksi 2009 maailmanmestaruuskilpailuissa 4 x 400 metrin viestin alkuerissä Jamaikan joukkueessa. Hänet palkittiin hopeamitalilla, vaikka Spencer ei loppukilpailussa enää juossut. Henkilökohtaisilla matkoilla hän on sijoittunut neljänneksi Berliinin 2009 ja Daegun 2011 MM-kilpailuissa sekä Lontoon olympialaisissa 2012.


title: Kaliese Spencer

text: Moskovassa pidetyissä vuoden 2013 maailmanmestaruuskilpailuissa Spencer hylättiin ratarikon vuoksi sekä 400 metrin aitojen että 4 x 400 metrin viestin alkuerissä. Pekingin MM-kilpailuissa 2015 hän sijoittui 400 metrin aitajuoksussa kahdeksanneksi.


title: Kaliese Spencer

text: Hän voitti alle 20-vuotiaiden maailmanmestaruuden Pekingissä 2006 ajalla 55,11 ja sai pronssia 4 x 400 metrin viestissä.


title: Kaliese Spencer

text: Hän sai Sopotin MM-hallikilpailuissa 2014 hopeaa sekä 400 metrin juoksussa ennätyksellään 51,54 että 4 x 400 metrin viestissä. Glasgow'n Kansainyhteisön kisoissa 2014 hän voitti kultaa 400 metrin aitajuoksussa ajalla 54,10. Hän sai hopeaa viestijuoksun MM-kisojen 4 x 400 metrin viestissä Nassaussa 2014.


title: Kaliese Spencer

text: Lähde: IAAF


title: Vsevolod Ivanov

text: Vsevolod Vjatšeslavovitš Ivanov (, 24. helmikuuta 1895 Semipalatinskin läänin Pavlodarin kihlakunnan Lebjažje – 15. elokuuta 1963 Moskova) oli venäläinen neuvostokirjailija.


title: Vsevolod Ivanov

text: Vsevolod Ivanov syntyi opettajan perheeseen, kävi alkeiskoulun ja lähti varhain maailmalle kierrellen pitkin Siperiaa, Uralia ja Kazakstania ja kokeillen eri ammatteja. Hänen ensimmäiset teoksensa ilmestyivät vuonna 1915. Vuonna 1921 Ivanov asettui Pietariin, jossa hän liittyi Serapion-veljien kirjailijaryhmään. Vuosina 1921–1923 hän julkaisi joukon Venäjän kansalaissotaa kuvaavia ”partisaanikertomuksia”. Niistä tunnetuin on "Panssarijuna 14–69" ("Bronepojezd 14–69", 1922), jonka kirjailija muokkasi näytelmäksi vuonna 1927.


title: Vsevolod Ivanov

text: 1920-luvulla Ivanov kirjoitti aiheiltaan ja kieleltään erikoista ”ornamentaalista” proosaa, joka herätti voimakasta arvostelua proletaarikirjailijoiden taholta. 1930-luvun alussa hän siirtyi sosialistisen realismin mukaisiin teemoihin. Vuosina 1934–1935 kirjailija julkaisi omaelämäkerrallisen romaanin "Pohoždenija fakira" (”Fakiirin seikkailut”) ja vuonna 1939 kansalaissotaa virallisen idologian valossa käsittelevän romaanin "Parhomenko". Toisen maailmansodan aikana hän toimi sotakirjeenvaihtajana ja kirjoitti tyyliltään pateettisen romaanin "Pri vzjatii Berlina" (”Berliiniä vallatessa”, 1946). Myöhemmin Ivanov julkaisi lähinnä muistelmia ja muokkasi uudelleen aikaisempia teoksiaan. Monet niistä ilmestyivät vasta kirjailijan kuoltua.


title: Helmisilmät

text: Helmisilmät (Scopelarchidae) on auloppikaloihin kuuluva heimo. Heimon lajeja tavataan syvistä vesistä valtameristä.


title: Helmisilmät

text: Helmisilmien heimoon kuuluu 4 sukua ja 17 lajia. Ruumiinrakenteeltaan ne ovat pitkänomaisia, hoikkia ja litteähköjä kaloja. Kooltaan ne ovat pienehköjä kaloja, tyypillisesti noin 5–23 cm pitkiä. Heimon lajien ainnutlaatuinen piirre on niiden kookkaat teleskooppimaiset silmät, joissa on kaksi verkkokalvoa. Silmien pinnalla on valoinen täplä, joka on yhteydessä sekundääriretinaan. Tämän laajentaa helmisilmien näkökenttää. Muita tyypillisiä helmisilmälajien piirteitä ovat suuri suu, hampaat alaleuassa ja kielessä, lyhyehkö selkäevä ja rasvaevä. Pyrstöevä on haarautunut. Heimon kaloilla ei ole uimarakkoa. Kylkiviivan suomut ovat muita kookkaammat ja väriltään kalat ovat hopeanharmaita, ruskeita tai mustia ja eräillä lajeilla on tumma juova kylkiviivan ylä- tai alapuolella. Helmisilmät ovat hermafrodiitteja.


title: Helmisilmät

text: Helmisilmälajeja tavataan Atlantista Välimeri pois luettuna, Intian valtamerestä, Tyynestämerestä ja Eteläisestä jäämerestä. Ne elävät tyypillisesti noin 500–1 000 metrin syvyydessä ja tulevat öisin lähemmäksi pintaa. Helmisilmälajit ovat petokaloja, joiden ravintoa ovat pienemmät kalat.


title: Nadeeka Lakmali

text: Nadeeka Lakmali Babaranda Liyanage (s. 18. syyskuuta 1981 Dakunu) on srilankalainen keihäänheittäjä.


title: Nadeeka Lakmali

text: Lakmali voitti vuoden 2013 Pihtiputaan keihäskarnevaalit tuloksella 59,32m. Hän pitää hallussaan maansa ennätystä keihäänheitossa.


title: Nadeeka Lakmali

text: "Lähde: IAAF"


title: Pax (makeinen)

text: Pax on Fazerin sotien jälkeen vuonna 1947 lanseeraama makeinen.


title: Pax (makeinen)

text: Pax poistui myynnistä vuonna 1991 mutta palasi uudelleen tuotantoon vuonna 2007 alkuperäisellä reseptillä Suomen itsenäisyyden 90-vuotisjuhlan kunniaksi. Kyyhkysen kuvalla varustettua pastillia sanotaan myös rauhan pastilliksi. Paxin raikas maku perustuu käytettyyn yrttiseokseen ja lakritsiuutteeseen. Pastillia mainostettiin 1960-luvulla rallatuksella "Ota Pax, ota Pax, ota Fazerin Paxia kaks".


title: Meiju Enho

text: Meiju Enho on vuonna 1981 syntynyt suomalainen muusikko, jonka instrumentti on kosketinsoittimet. Hänet tunnetaan erityisesti metalliyhtye Ensiferumin kosketinsoittajana vuosilta 2001-2007, mutta hän on kiertänyt myös Finntrollin kanssa keikkamuusikkona.


title: Meiju Enho

text: Vuonna 2009 hän perusti Mamyth-yhtyeen, jonka ensilevy julkaistiin joulukuussa 2014.


title: Mika Lehtimäki

text: Mika Juhani Lehtimäki (s. 29. toukokuuta 1966 Helsinki) on suomalainen valmentaja, joka tunnetaan erityisesti yleisurheilun parista. Hänet valittiin Suomen Olympiakomitean huippu-urheiluyksikön johtajaksi huhtikuussa 2018.


title: Mika Lehtimäki

text: Lehtimäki kilpaili 22-vuotiaaksi asti pika-aidoissa ja pituushypyssä edustaen Heinolan Iskua. Koulutukseltaan hän on liikuntatieteiden maisteri. Hän on toiminut puolipäiväisesti Suomen Urheiluliiton palveluksessa pikajuoksumaajoukkueen valmentajana, ja hänen henkilökohtaisia valmennettaviaan ovat olleet muun muassa Sanna Kyllönen, Kai Kyllönen, Tuomas Näsi, Kari Louramo ja Heidi Hannula. Lehtimäki valittiin vuonna 1994 Suomen parhaaksi yleisurheiluvalmentajaksi. Kesäkuussa 2015 hänet nimettiin Huippu-urheiluyksikön Huippuvaiheen ohjelman johtajaksi jatkaen samalla myös nopeus- ja teholajien lajiryhmävastaavana, jossa hän aloitti vuonna 2013.


title: Mika Lehtimäki

text: Vuonna 2005 Lehtimäki aloitti TPS:n jääkiekkojoukkueen valmennustehtävissä. Hän on toiminut myös TPS:n jalkapalloilijoiden fyysisenä valmentajana. Vuonna 2012 hänet nimettiin Suomen jalkapallomaajoukkueen fyysiseksi valmentajaksi.


title: Mika Lehtimäki

text: Lehtimäki toimi kesästä 2007 vuoden 2016 loppuun saakka yleisurheilun asiantuntijakommentaattorina Yle Urheilun tv-lähetyksissä. Hän oli kommentaattorina erittäin pidetty ja arvostettu niin katsoja- kuin lajipiireissäkin. IS:n Pekka Holopainen kirjoitti vuonna 2017 jutussaan seuraavasti: "”Yle jää kaipaamaan Mika Lehtimäkeä. Kommentaattoritehtävänsä Rio de Janeiron olympiakisoihin lopettanut Lehtimäki poistuu estradilta todennäköisesti Yle Urheilun, jopa koko suomalaisen tv-urheilun, kaikkien aikojen arvostetuimpana asiantuntijana. Lehtimäki ja hänen harmaa eminenssinsä, tilastoguru Mirko Jalava nostivat tv-asiantuntijuuden riman aivan uusien kannattimien varaan. Kun Lehtimäki näytti mallia edestä, myös muiden lajien osaajat alkoivat toden teolla kääriä hihojaan.”" Kesällä 2017 hän toimi kommentaattorina Eurosportilla yleisurheilun MM-kisoissa.


title: Pentti Glan

text: Pentti ”Whitey” Glan (8. heinäkuuta 1946 – 7. marraskuuta 2017 Kanada) oli suomalainen muusikko, jonka instrumentti oli rummut. Hän asui useiden vuosien ajan Kanadassa ja soitti ja teki tuona aikana yhteistyötä useiden nimekkäiden artistien, kuten Alice Cooperin, Lou Reedin, Bette Midlerin ja John Kayn, kanssa.


title: Hurrikaani Bob

text: Hurrikaani Bob oli vuoden 1991 Atlantin hurrikaanikauden toinen hurrikaani. Se kehittyi Bahamalla ja pyyhkäisi Uuden Englannin yli. Kovat tuulet aiheuttivat sähkökatkoja ja tuhosivat hedelmätarhoja Massachusettsissa ja Rhode Islandilla.


title: Emmi Silvennoinen

text: Emmi Silvennoinen on suomalainen muusikko ja säveltäjä, jonka instrumentti on kosketinsoittimet. Parhaiten hänet tunnetaan Ensiferumin kosketinsoittajana. Yhtyeessä Silvennoinen on soittanut vuodesta 2007 lähtien, jolloin liittyi korvaamaan Meiju Enhoa. Lisäksi hän soitti koskettimia Exsecratus-yhtyeessä.


title: Emmi Silvennoinen

text: Keväällä 2016 Silvennoinen ilmoitti jättäytyvänsä perhesyistä pois Ensiferumista.


Transformers Prime Beast Hunters: Predacons Rising on Yhdysvalloissa vuonna 2013 ilmestynyt televisioelokuva, joka toimi lopetuksena animaatiosarjan "" tapahtumille. Elokuva näytettiin Hub Networkillä 4. lokakuuta 2013.


title: Transformers Prime Beast Hunters: Predacons Rising

text: Autobotit ovat palauttaneet kotiplaneettansa Cybertronin elinkelpoiseksi. Heidän johtajansa Optimus Prime osoittaa kunnioituksensa Bumblebeelle Decepticonien johtajan, Megatronin surmaamisesta ja ylentää hänet tiedustelijasta soturiksi. Seuraavaksi hän ilmoittaa, että heidän on palautettava Cybertronille itse Ikikipinää, jotta uutta elämää voisi syntyä jälleen. Optimus kertoi lähettäneensä sen avaruuteen suojellakseen sitä Megatronilta. Hän ja Wheeljack lähtevät etsimään Ikikipinää jättäen Ultra Magnukselle tehtävän etsiä pakoon päässeet Decepticonit.


text: Samaan aikaan Megatronin ruumis lepää maapallolla meren pohjassa. Hänen kipinänsä ei kuitenkaan ole osaa Ikikipinää pimeän energonin käytön vuoksi, vaan oli nyt osa Unicronin energistä muotoa, Vastakipinää. Vaikka Optimus oli vanginnut Unicronin fyysisen muodon Maan ytimeen, Vastakipinä oli aktivoitunut Cybertronin ytimen elpymisen seurauksena. Unicron siirtää Vastakipinänsä Megatronin ruumiiseen ja lähtee Cybertronia kohti.


text: Ultra Magnus ja Smokescreen löytävät kaksi Predaconia nimeltä Darksteel ja Skylynx ja joutuvat taisteluun näitä vastaan. Ultra Magnus haavoittuu ja Autobotit kutsuvat Maassa olleen Ratchetin korjaamaan hänet. He etsivät Predakingin ja pyytävät tältä apua muiden Predaconien alkuperän selvittämisessä. Katkerana Autoboteille näiden osuudesta aiempien Predacon-kloonien tuhossa, Predaking kieltäytyy auttamasta heitä.


text: Samaan aikaan Starscream toimittaa Shockwavelle Predaconien fossiileja luodakseen uuden Predacon-armeijan Autobottien tuhoamiseksi. Darksteel ja Skylynx olivat ensimmäiset ja he kertovat Starscreamille Autobottien tietävän heistä. Autobottien etsiessä tietoa yhdestä Decepticonien tukikohdasta, Unicron saapuu ja hyökkää heidän kimppuunsa. He onnistuivat kuitenkin pääsemään pakoon, jolloin Unicron päättää etsiä apujoukkoja. Samaan aikaan Optimus ja Wheeljack ovat löytäneet Ikikipinän Theta Scorpiita kiertävältä asteroidivyöhykkeeltä ja saavat viestin Unicronin paluusta.


text: Predaking etsii todisteita Autobottien puheista ja kohtaa Unicronin. Unicron voittaa taistelun helposti ja päättää etsiä Predaconien fossiileja luodakseen armeijan Autobottien ja Cybertronin tuhoamiseksi. Hän löytää alueen täynnä Predaconien jäännöksiä ja herättää kaikki fossiilit henkiin epäkuolleina Terrorconeina, jotka hän lähettää kohti Ikikipinäin lähdettä tuhotakseen Cybertronin ytimen. Autobotit lähtevät Bumblebeen johdolla taistelemaan Predaconeja vastaan, mutta Starscream vapauttaa Knock Outin ja muut vangitut Decepticonit vallatakseen aluksen, mutta Knock Out liittyykin Autobotteihin. Predaking kohtaa Darksteelin ja Skylynxin alistaen nämä alamaisikseen.


text:
Autobotit aloittavat taistelun Unicronia ja Terrorcon-Predaconeja vastaan. Predaking liittoutuu Autobottien kanssa. Juuri kun Terrorcon-Predaconit pääsevät Ikikipinäin lähteen luokse, Optimus ja Wheeljack palaavat Cybertronille. Optimus aloittaa taistelun Unicronia vastaan ja voittaa sen vangitsemalla hänen Vastakipinänsä Ikikipinän tyhjennettyyn säiliöön tuhoten samalla kaikki Terrorcon-Predaconit. Vapauduttuaan Unicronin vallasta Megatron päättää kokemiensa kidutusten vuoksi luopua lopullisesti vallantavoitteluyrityksistään. Starscream yrittää tämän jälkeen ryhtyä Decepticonien uudeksi johtajakseen, mutta joutuukin kostonhimoisten Predaconien kiduttamaksi.
Optimus oli siirtänyt Ikikipinän voiman Johtajuuden Matriisiin, joten hän itse on nyt yhtä sen kanssa. Jotta Ikikipinä kykenisi tuottamaan lisää elämää Cybertronille, sen pitää palata planeetan ytimeen ja näin ollen Optimuksen on uhrattava itsensä ja Primejen aikakauden on päätyttävä. Optimus neuvoo Autobotteja taistelemaan yhtä kunniallisesti kuin ennenkin ja sukeltaa Ikikipinäin lähteeseen yhdistääkseen itsensä Cybertronin ytimen kanssa. Lähteestä nousee tuhansittain uusia kipinöitä sekä Optimuksen oma kipinä.


text: Suomenkielisen version ohjauksesta vastasi Pinja Rautio ja käännöksestä Isto Aitokari.


title: Niilo Sevänen

text: Niilo Sevänen (s. 19. elokuuta 1979 Turku) on suomalainen muusikko, joka tunnetaan metalliyhtye Insomniumin laulaja-basistina.


title: Niilo Sevänen

text: Sevänen muutti noin viisivuotiaana Joensuuhun, jossa hän oli perustamassa Insomniumia keväällä 1997. Hän on yksi yhtyeen säveltäjistä ja sanoittajista. Seväsen "Talven portti" -novelli voitti Nova-novellikilpailun (2007, jaettu Anne Alasirniön kanssa) ja sijoittui neljänneksi Atorox-äänestyksessä (2009). Viikinkimytologiasta ammentava tarina muotoutui myöhemmin Insomniumin "Winter’s Gate" -konseptialbumiksi (2016). Sevänen on levyttänyt yhden albumin myös turkulaisen Watch Me Fallin kanssa.


title: Niilo Sevänen

text: Sevänen on valmistunut kulttuurihistorian maisteriksi Turun yliopistosta. Hän on työskennellyt muun muassa Kotkan kaupungin kulttuuriasiainkeskuksen ohjelmapäällikkönä ja vt. kulttuurijohtajana. "Winter’s Gate" -albumin edellä hän ryhtyi päätoimiseksi muusikoksi.


title: Ryan Wilson (yleisurheilija)

text: Ryan Wilson (s. 19. joulukuuta 1980) on yhdysvaltalainen pika-aitajuoksija.


title: Ryan Wilson (yleisurheilija)

text: Wilson voitti NCAA:n mestaruuden 110 metrin aitajuoksussa 2003 ja sai Yhdysvaltojen-mestaruuskilpailuissa pronssia 2006. Hän sijoittui kolmanneksi ja sai maansa mestaruuskilpailuissa hopeaa 2010.


title: Ryan Wilson (yleisurheilija)

text: Wilson voitti Yhdysvaltojen-mestaruuden 110 metrin aitajuoksussa 2013 ajalla 13,08. Hän sai saman vuoden Moskovan MM-kilpailuissa hopeaa ajalla 13,13.


title: Ryan Wilson (yleisurheilija)

text: Lähteet: Tilastopaja, IAAF


title: John Snellman

text: John Snellman (13. toukokuuta 1815 Oulu – 27. elokuuta 1883 Helsinki) oli suomalainen juristi, joka eteni urallaan senaattoriksi ja Viipurin hovioikeuden presidentiksi.


title: John Snellman

text: John Snellman kirjoitti ylioppilaaksi 1832 ja suoritti tuomarintutkinnon 1836. Hän pääsi auskultantiksi Turun hovioikeuteen 1836 ja ylimääräiseksi kopistiksi korkeimman oikeuden edeltäjään senaatin oikeusosastoon 1837. Samana vuonna hän sai hovioikeuden ylimääräisen notaarin arvon ja seuraavana vuonna varatuomarin arvon. Hänet nimitettiin kanslistiksi perustettavaan Viipurin hovioikeuteen 1839 ja hän sai ylennyksen reistraattoriksi 1841, ylimääräiseksi viskaaliksi 1843, notaariksi 1845, varakanneviskaaliksi 1850 ja sihteeriksi 1851. Snellman oli hovioikeuden apujäsenenä 1850–1857 ja viimeksi mainittuna vuonna hänet nimitettiin asessoriksi. Viipurin läänin lääninsihteeri hänestä tuli 1858 ja senaatin yleinen esittelijäsihteeri 1863. Snellman muun muassa esitteli ja varmensi vuoden 1863 kieliasetuksen. Hän hoiti ajoittain 1864–1865 prokuraattorinapulaisen virkaa ja toimi 1863–1867 Suomen Hypoteekkiyhdistyksen hallituksen asiamiehenä. Vuonna 1865 Snellman määrättiin painoasiain ylihallituksen jäseneksi.


title: John Snellman

text: Snellman kutsuttiin senaattoriksi ja senaatin oikeusosaston jäseneksi 1867. Etevänä lakimiehenä hänestä tehtiin puheenjohtaja komiteaan, jonka tehtävänä oli toimittaa nimismiesten virkatoimia koskevien lakien ja asetusten kokoelma. Vuonna 1872 hänet valittiin siviilivirkakunnan leski- ja orpokassan hallitukseen edustamaan kassan osakkaita. Snellman luopui senaattorin toimestaan ja sai nimityksen Viipurin hovioikeuden presidentiksi vuosiksi 1875–1879. Hovioikeuden presidentin virkaa pidettiin tuohon aikaan arvokkaampana kuin rivisenaattorin tehtävää. Snellman sai omasta pyynnöstään eron virastaan 1879.


title: John Snellman

text: John Snellmanin isä oli Uudenmaan läänin varamaaherra, esittelijäsihteeri Jakob Snellman (1784–1832) ja äiti Albertina Julin (1785–1866). Äiti oli apteekkari ja asessori Johan Julinin ja Albertina Karbergin tytär Turusta. John Snellmanin ensimmäinen puoliso (vuodesta 1842) oli Sofia Alfthan (1823–1849). Hän oli tukkukauppias Anton Alfthanin ja Helena Schröderin tytär Viipurista. John Snellmanin toinen puoliso (vuodesta 1851) oli Wilhelmina Trapp (1828–1906). Hänen isänsä oli senaattori, salaneuvos Robert Trapp, joka aateloitiin 1868 ja kirjoitettiin Suomen ritarihuoneeseen nimellä von Trapp. Wilhelmina Trappin äiti oli Christina Charlotta Wilhelmina Råbergh.


title: John Snellman

text: John Snellmania ei pidä sekoittaa toiseen senaattoriin, joka on lähes kaima eli valtiomies Johan Vilhelm Snellmaniin (J. V. Snellman), joka käytti nimikirjoituksessaan muotoa Joh. Vilh. Snellman. John Snellman allekirjoitti pöytäkirjat nimellä J. Snellman. Senaattorit olivat kaukaista sukua keskenään ja tämäkin yhteinen esi-isä oli kaima eli Oulun tullinhoitaja Johan Snellman (1688–1759).


title: Hurrikaani Floyd

text: Hurrikaani Floyd oli vuoden 1999 Atlantin hurrikaanikauden neljäs hurrikaani ja kaikkiaan kuudes nimetty myrsky. Se oli erittäin voimakas Kap Verde -tyypin hurrikaani.


title: Hurrikaani Floyd

text: Tuulennopeuteen perustuvalla Saffir-Simpsonin asteikolla Floyd luokiteltiin toiseksi ylimpään eli 4. luokkaan, ja se lähestyi 5. luokan rajaa. Se aiheutti rankkoja tulvia Yhdysvaltojen itäosissa, etenkin Pohjois-Carolinassa.


title: Hurrikaani Floyd

text: Pohjois-Carolinassa 35 ihmistä menehtyi, Pennsylvaniassa ja New Jerseyssä kuusi, Virginiassa kolme, Delawaressa ja New Yorkissa kaksi sekä Connecticutissa, Vermontissa ja Bahamalla yksi. Tar-, Neuse-, Roanoke- ja Pamlico-joet tulvivat yli äyräidensä, minkä vuoksi ihmiset jäivät ansaan talojensa katoille ja sadat tuhannet tuotantoeläimet hukkuivat. Käyttövesi pilaantui monilla alueilla veden tulvittua jätevedenpuhdistamoille.


title: Hurrikaani Gloria

text: Hurrikaani Gloria oli vuoden 1985 Atlantin hurrikaanikauden viides hurrikaani ja seitsemäs nimetty myrsky. Se oli voimakas Kap Verde -tyypin hurrikaani.


title: Hurrikaani Gloria

text: Glorian yli lentäneet tutkimuslentokoneet mittasivat 25. syyskuuta 1985 sen keskuksen alimmaksi ilmanpaineeksi 919 hPa, mikä oli siihen mennessä matalin lentokoneiden Atlantilla mittaama paine.


title: Hurrikaani Gloria

text: Tuulennopeuteen perustuvalla Saffir-Simpsonin asteikolla Gloria luokiteltiin toiseksi ylimpään eli nelosluokkaan. Sen aiheuttama myrskyvuoksi nousi yli kaksi metriä normaalin vuoroveden yläpuolelle.


title: Itsenäisen Suomen Puolesta 2000

text: Itsenäisen Suomen Puolesta 2000 -kansalaisliike oli Raimo Vistbackan johtama kansanliike, joka perustettiin tukemaan Ilkka Hakalehdon kampanjaa vuoden 2000 presidentinvaaleissa. Koska Hakalehto valittiin Perussuomalaisten valtuuston päätöksellä puolueen presidenttiehdokkaaksi, ei kansanliikkeen tarvinnut kerätä normaalisti vaadittua 20 000 kannattajan listaa.


title: Frederick Loewe

text: Frederick Loewe (10. kesäkuuta 1904 Berliini – 14. helmikuuta 1988 Palm Springs) oli saksalaissyntyinen populaarimusiikin säveltäjä. Hänet tunnetaan parhaiten yhteistyöstään sanoittaja ja käsikirjoittaja Alan Jay Lernerin kanssa. Heidän menestyneimpiin teoksiinsa kuuluvat elokuvamusikaali "Gigi" sekä Broadway-näytelmät "Brigadoon", "Paint Your Wagon" ja "My Fair Lady".


title: Frederick Loewe

text: Frederick Loewe syntyi Berliinissä, Saksan keisarikunnassa. Hänen isänsä kotoisin Wienistä. Loewe opiskeli nuoruudessaan pianonsoittoa ja säveltämistä, ja 13-vuotiaana hän soitti soolopianoa Berliinin sinfoniaorkesterissa. Hän muutti Yhdysvaltoihin vuonna 1924. Hän esiintyi konserttipianistina ilman mainittavaa menestystä ja alkoi 1930-luvulla musiikkia Earler Crookerin kanssa. Heidän kappaleestaan ”A Waltz Was Born in Vienna” tuli hitti vuonna 1936, mutta Broadway-musikaali "Great Ladyn" (1938) jäätyä vaille menestystä Loewe lopetti yhteistyön Crookerin kanssa. Vuonna 1942 hän tapasi sanoittaja Alan Jay Lernerin, josta tuli hänen uransa tärkein musiikillinen yhteistyökumppani.


title: Frederick Loewe

text: Loewen ja Lernerin ensimmäinen musikaali "Life of the Party" ei menestynyt mainittavasti Broadwaylla. Vuoden 1947 "Brigadoon" menestyi paremmin ja näytelmän kappaleesta ”Almost like Being in Love” tuli hitti muun muassa Frank Sinatran ja Mildred Baileyn äänittämänä. Vincente Minnelli ohjasi "Brigdoonista" vuonna 1957 elokuvaversion "Lumottu laakso".


title: Frederick Loewe

text: Loewen ja Lernerin toinen menestynyt näytelmä oli Kalifornian kultaryntäykseen sijoittuva "Paint Your Wagon". Musikaali sai ensi-iltansa vuonna 1951. Lee Marvin nauhoitti vuonna 1970 menestyneen version näytelmän kappaleesta ”Wand’rin’ Star”. Clint Eastwood esiintyi musikaalin elokuvaversiossa "Kultarynnäkön iloiset päivät" (1969) ja lauloi siinä kappaleen ”I Talk to the Trees”.


title: Frederick Loewe

text: Vuonna 1956 sai ensi-iltansa George Bernard Shaw’n "Pygmalion"-näytelmään perustuva Broadway-musikaali "My Fair Lady", josta tuli Lernerin ja Loewen uran suurin menestys. Alkuperäisiin näyttelijöihin Broadwaylla kuuluivat muun muassa Rex Harrison, Julie Andrews ja Stanley Holloway. Vuonna 1964 näytelmästä kuvattiin elokuvaversio "My Fair Lady", jonka pääosassa olivat Harrison, Holloway ja Audrey Hepburn. Näytelmän tunnetuimpiin kappaleisiin kuuluu ”On the Street Where You Live”, jonka ovat esittäneet muun muassa Eddie Fisher, Vic Damone ja Andy Williams.


title: Frederick Loewe

text: Lerner ja Loewe tekivät musiikin Vincente Minnellin vuoden 1958 elokuvaan "Gigi". Elokuva palkittiin yhdeksällä Oscarilla, mukaan lukien parhaan laulun palkinto Loewen ja Lernerin kappaleelle ”Gigi”. Frederick Loewe jäi eläkkeelle vuonna 1962.


title: Alan Jay Lerner

text: Alan Jay Lerner (31. elokuuta 1918 New York – 14. kesäkuuta 1986 New York) oli yhdysvaltalainen sanoittaja ja käsikirjoittaja. Hänet tunnetaan parhaiten yhteistyöstään säveltäjä Frederick Loewen kanssa. Heidän menestyneimpiin teoksiinsa kuuluvat elokuvamusikaali "Gigi" sekä Broadway-näytelmät "Brigadoon", "Paint Your Wagon" ja "My Fair Lady".


title: Alan Jay Lerner

text: Lerner syntyi varakkaaseen perheeseen New Yorkissa. Hän opiskeli musiikkia Juilliard Schoolissa ja valmistui oppilaitoksesta vuonna 1939. Vuonna 1942 hän tutustui saksalaissyntyiseen säveltäjä Frederick Loeween.


title: Alan Jay Lerner


title: Alan Jay Lerner


title: Alan Jay Lerner


title: Alan Jay Lerner

text: Lerner ja Loewe tekivät musiikin Vincente Minnellin vuoden 1958 elokuvaan "Gigi". Elokuva palkittiin yhdeksällä Oscarilla; Lerner ja Loewe voittivat parhaan laulun palkinnon kappaleella ”Gigi” ja käsikirjoituksen sovittamisesta vastannut Lerner palkittiin sen lisäksi parhaan käsikirjoituksen Oscarilla.


title: Alan Jay Lerner

text: Frederick Loewe jäi eläkkeelle vuonna 1962, ja Lerner jatkoi musiikin tekemistä muiden säveltäjien kanssa. Burton Lane sävelsi musikaaliin "On a Clear Day You Can See Forever" (1965) ja André Previnin kanssa hän teki Coco Chanelin elämään perustuvan näytelmän "Coco" (1969). Lernerin 1970-luvun tuotantoon kuuluu yhdessä Leonard Bernsteinin kanssa tehty musikaali "1600 Pennsylvania Avenue".


title: Jäännösjännitys

text: Jäännösjännitykset ovat materiaalin sisäisiä jännityksiä, jotka syntyvät materiaaliin mekaanisessa ja/tai termisessä muokkauksessa, kuten hitsauksen tai valssauksen yhteydessä. Tapauksesta riippuen jäännösjännitykset voivat olla toivottavia tai epätoivottavia.


title: Jäännösjännitys

text: Jäännösjännityksiä voidaan mitata useammalla eri tekniikalla, jotka voidaan jakaa ainetta rikkoviin ja rikkomattomiin menetelmiin (NDT-non-destructive methods). Röntgendifraktiota sekä neutronidifraktio ovat ainetta rikkomattomia menetelmiä. Ainetta rikkovana menetelmänä voidaan käyttää reiänporausmenetelmää ja muita vastaavia menetelmiä.


title: HC České Budějovice

text: ČEZ Motor České Budějovice on tšekkiläinen jääkiekkoseura, joka on kotoisin České Budějovicen kaupungista. Seura on perustettu vuonna 1928 ja se pelaan Tšekin toiseksi korkeimalla sarjatasolla 1. Národní Hokejová Ligassa. Seura pelaa kotiottelunsa Budvar Arenalla. HC České Budějovice on voittanut Tšekkoslovakian mestaruuden vuonna 1951. Vuonna 2013 seura muutti nimensä ČEZ Motor České Budějovice.


title: HC České Budějovice

text: Seura on pelannut maan pääsarjassa Extraligassa vuoteen 2013 asti. Seura osallistui jääkiekon mestereiden liigaan vuonna 2008-2009, sillä se voitti Extraligan runkosarjan kaudella 2007-2008.


title: Kausalan ravirata

text: Kausalan ravirata sijaitsee Iitin kuntakeskuksessa Kausalassa. Vuonna 1924 valmistunut ravirata kuuluu Suomen Hippoksen rataluokituksessa ns. kesäratoihin. Kausalan raviradalla järjestetään ainoastaan yhdet totoravit vuosittain.


title: Kausalan ravirata

text: Raviradan sisäkentällä sijaitsevat vuonna 1944 alun perin suojeluskuntataloksi rakennettu Ravilinna, vuonna 1984 sen yhteyteen valmistunut liikuntahalli sekä yleisurheilu/jalkapallo-, pesäpallo- ja tenniskentät. Iitin kunnan omistamassa Ravilinnassa on 300:lle hengelle tarkoitettu juhlatila sekä kuntosali. Liikuntahallia käyttävät muun muassa eri palloilulajien harrastajat.


title: Kausalan ravirata

text: Kausalan ravirata rakennettiin vuonna 1920 valmistuneen Iitin kunnan rahoittaman Keskustalo-nimisen seuratalon ympärille. Rakennus siirtyi myöhemmin paikallisen suojeluskunnan omistukseen, kunnes se tuhoutui tulipalossa tapaninpäivänä 1941. Vuonna 1944 vanhan suojeluskuntatalon paikalle valmistui kivirakenteinen arkkitehti Pauli Salomaan suunnittelema rakennus. Marraskuussa 1944 sen omistajaksi tuli Iitin hevosystäväinseura ja suojeluskuntatalo nimettiin uudelleen Ravilinnaksi. Vuonna 1978 rakennus siirtyi Iitin kunnan haltuun.


title: Kausalan ravirata

text: Kausalan raviradan pohjoispuolelle on suunniteltu rakennettavaksi hevoskeskus, johon sijoittuisivat muun muassa harjoitusravirata, ravi- ja ratsastustalleja, maneesi sekä hevoskilinikka. Sen rakentaminen aloitetaan mahdollisesti vuonna 2015.


title: Uhka avaruudesta

text: Uhka avaruudesta ("Rendezvous with Rama") on Arthur C. Clarken kirjoittama tieteisromaani, joka ilmestyi vuonna 1973. Suomeksi se ilmestyi 1974 Matti Kannoston kääntämänä ja Kirjayhtymän kustantamana. Romaanissa kuvataan Maasta lähetetyn avaruusaluksen miehistön retkeilyä Aurinkokuntaan saapuneella valtavalla "Rama"-aluksella. Alus on sisältä ontto, pyörivä lieriö, ja pyöriminen synnyttää keskipakoisvoimallaan keinotekoisen painovoiman.


title: Uhka avaruudesta

text:
"Uhka avaruudesta" voitti mm. Hugo-, Nebula-, Locus- ja BSFA-palkinnot.
Tyylilajiltaan kirja kuuluu lähinnä niin sanottuun kovaan tieteiskirjallisuuteen, jossa tieteelliset tosiasiat ovat merkittävä osa juonta.


title: Uhka avaruudesta

text: Clarke kirjoitti myöhemmin teokselle jatko-osia, joista suomeksi on julkaistu "Rama II".


title: HC Most

text: HC Most on tšekkiläinen jääkiekkoseura Mostin kaupungista. Seura on perustettu vuonna 1946 ja se pelaa Tšekkiin toiseksi korkeimmalla sarjatasolla 1. Národní Hokejová Ligassa.


title: Los Angeles Kiss

text: Los Angeles Kiss on yhdysvaltalainen Kalifornian Los Angelesista lähtöisin oleva arena football -seura, joka pelaa Arena Football Leaguessa kaudesta 2014–2015 lähtien. Joukkue pelaa kotiottelunsa Kalifornian Anaheimissa Honda Center -areenalla.


title: Los Angeles Kiss

text: Seuran omistajiin lukeutuvat muun muassa yhdysvaltalaisen rockmusiikkia esittävän Kiss-yhtyeen keulahahmot, basisti-laulaja Gene Simmons ja laulaja sekä rytmikitaristi Paul Stanley sekä yhtyeen manageri Doc McGhee. Seuran kauden 2014–2015 otteluihin kausikortin tilanneet saavat myös kutsun Kissin konserttiin Honda Centeriin yhtyeen Monster Tour -maailmankiertueen aikana.


title: HC Slovan Ústí nad Labem

text: HC Slovan Ústí nad Labem on tšekkiläinen jääkiekkoseura Ústí nad Labemin kaupungista. Seura on perustettu vuonna 1945 ja se pelaa Tšekkiin toiseksi korkeimmalla sarjatasolla 1. česká hokejová ligassa.


title: Salith Šumperk

text: Salith Šumperk on tšekkiläinen jääkiekkoseura Sumperkin kaupungista. Seura on perustettu vuonna 1945 ja se pelaa Tšekkiin toiseksi korkeimmalla sarjatasolla 1. Národní Hokejová Ligassa.


title: Tuhkadrongo

text: Tuhkadrongo ("Dicrurus leucophaeus") on drongojen heimoon kuuluva varpuslintu.


title: Tuhkadrongo

text: Tuhkadrongoa tavataan laajalla alueella Intian niemimaalla ja Itä- ja Kaakkois-Aasiassa. Lajin on kuvattu olevan yleinen Intian niemimaalla, ja Kiinassa arvioidaan pesivän 10 000–100 000 paria. Se on luokiteltu elinvoimaiseksi.


title: Etelä-Amerikan laatta

text: Etelä-Amerikan laatta on yksi maapallon seitsemästä suuresta litosfäärilaatasta. Se kattaa koko Etelä-Amerikan mantereen sekä noin puolet eteläisestä Atlantin valtamerestä, ja luetaan mannerlaataksi. Pohjoisessa laatta rajoittuu Karibian ja Pohjois-Amerikan laattoihin, idässä Afrikan laattaan, etelässä Antarktiksen ja Scotian laattaan ja lännessä Nazca-laattaan.


title: Etelä-Amerikan laatta

text: Maapallon litosfäärilaatat ovat jatkuvassa, hitaassa liikkeessä. Etelä-Amerikan laatta liikkuu likimain länteen, noin 30 millimetriä vuodessa, jolloin se törmää vastakkaiseen suuntaan liikkuviin Antarktiksen ja Nazca-laattaan. Samaan aikaan laatta erkanee idässä Afrikan laatasta. Etelä-Amerikan ja Karibian sekä Pohjois-Amerikan laattojen saumakohdat ovat varsin epämääräisiä, eivätkä ne liiku säännöllisesti toisiinsa nähden.


title: Etelä-Amerikan laatta

text: Etelä-Amerikan ja Nazca- sekä Antarktiksen laattojen törmäysvyöhykkeeseen on muodostunut mahtava Andien vuorijono, joka ulottuu Kolumbian pohjoisosista Chilen eteläkärkeen saakka. Samaan aikaan meren pohjaan on syntynyt syvänmeren hautojen ketju, kun mereiset Nazca- ja Antarktiksen laatta ovat työntyneet mantereisen Etelä-Amerikan laatan alle. Syvin hautavajoamista on Perun-Chilen hauta, joka ulottuu 8 066 metrin syvyyteen.


title: Etelä-Amerikan laatta

text: Etelä-Amerikan ja Afrikan laattojen erkaneminen toisistaan puolestaan leventää eteläistä Atlanttia.


title: Etelä-Amerikan laatta

text: Litosfäärilaattojen törmäysvyöhykkeet ovat yleisesti hyvin vulkaanisesti aktiivista ja maanjäristysherkkää seutua. Maanjäristykset rannikolla tai merenpohjassa lähellä rannikkoa voivat myös synnyttää tuhoisia tsunameja. Etelä-Amerikan laatan länsireunalla on lukuisia tulivuoria, ja historia tuntee useita voimakkaita maanjäristyksiä tapahtuneen alueella. Viimeisin suurkatastrofin aiheuttanut järistys sattui Chilessä vuonna 2010: episentrumi sijaitsi Maulen alueella ja voimakkuus oli 8,8 magnitudia.


title: Valkovatsadrongo

text: Valkovatsadrongo ("Dicrurus caerulescens") on drongojen heimoon kuuluva varpuslintu.


title: Valkovatsadrongo

text: Valkovatsadrongoa tavataan Intiassa, Nepalissa ja Sri Lankassa. Sen on kuvattu olevan paikallisesti yleinen Nepalissa alle 305 metrin korkeudella, harvinainen Intiassa ja yleinen Sri Lankan alankoalueilla. Laji on luokiteltu elinvoimaiseksi.


title: Varisdrongo

text: Varisdrongo ("Dicrurus annectens") on drongojen heimoon kuuluva varpuslintu.


title: Varisdrongo

text: Varisdrongoa tavataan Intian niemimaan pohjoisosissa ja Kaakkois-Aasiassa. Intian niemimaalla sitä on kuvattu paikallisesti yleisestä paikallisesti runsaslukuiseksi. Laji on luokiteltu elinvoimaiseksi.


title: Grimes

text: Claire Elise Boucher (s. ), taiteilijanimeltään Grimes, on kanadalainen muusikko ja musiikkivideoiden ohjaaja. Grimesin musiikki on elektronista ja kokeellista popia. Grimes on julkaissut neljä albumia: "Geidi Primes" (2010), "Halfaxa" (2010), "Visions" (2012) ja "Art Angels" (2015). Lisäksi hän on tehnyt kanadalaisen d’Eonin kanssa yhteisalbumin "Darkbloom" (2011). Vuonna 2013 Grimes sai Webby-palkinnon vuoden artistina.


title: SK Horácká Slavia Třebíč

text: SK Horácká Slavia Třebíč on tšekkiläinen jääkiekkoseura Třebíčin kaupungista. Seura on perustettu vuonna 1928 ja se pelaa Tšekin toiseksi korkeimmalla sarjatasolla 1. Národní Hokejová Ligassa.


title: Sportovní Klub Kadaň

text: Sportovní Klub Kadaň on tšekkiläinen jääkiekkoseura Kadaňin kaupungista. Seura on perustettu vuonna 1945 ja se pelaa Tšekin toiseksi korkeimmalla sarjatasolla 1. Národní Hokejová Ligassa.


title: Soricomorpha

text: Soricomorpha on nisäkkäisiin kuuluva lahko. Siihen kuuluvat almikit, päästäiset, kontiaiset sekä jättiläispäästäiset, jonka kaikki lajit ovat kuolleet sukupuuttoon.


title: Jalkapallon I divisioonan kausi 1987

text: Jalkapallon I divisioonan kausi 1987 oli Suomen jalkapallon toiseksi korkeimman sarjatason kausi. Kausi pelattiin 12 joukkueen kaksinkertaisena sarjana. Voittaja Oulun Työväen Palloilijat nousi suoraan Mestaruussarjaan. Toiseksi sijoittunut Grankulla IFK karsi Mestaruussarjapaikasta Kemin Palloseuran kanssa. KePS säilytti paikkansa Mestaruussarjassa. Kolme viimeistä joukkuetta putosivat suoraan II divisioonaan.Kemin Palloseura säilytti paikkansa Mestaruussarjassa yhteismaalein 7–2.


title: Niilo Ryti

text: Niilo Erik Ryti (8. syyskuuta 1919 Helsinki – 25. joulukuuta 1997 Helsinki) oli suomalainen diplomi-insinööri, tekniikan lisensiaatti ja tekniikan kunniatohtori.


title: Niilo Ryti

text: Ryti työskenteli G. A. Serlachius Osakeyhtiön Kankaan paperitehtaalla vuosina 1945-1960, ensin käyttöinsinöörinä ja vuodesta 1950 teknisenä johtajana, ja edelleen vuosina 1960-63 Wilh. Schauman osakeyhtiön Pietarsaaren paperitehtaan teknisenä johtajana. Vuosina 1963-1977 hän toimi Teknillisen korkeakoulun paperitekniikan professorina ja vuosina 1977-1979 Jaakko Pöyry international osakeyhtiön toimitusjohtajana ja vuosina 1979-1982 Jaakko Pöyry -yhtiöiden johtoryhmän jäsenenä. Tekniikan kunniatohtorin arvon hän sai vuonna 1981.


title: Niilo Ryti

text: Niilo Rytin isä oli tasavallan presidentti Risto Ryti ja äiti Gerda Ryti. Teknillisen korkeakoulun lämpötekniikan ja koneopin professori Henrik Ryti oli hänen veljensä.


title: Andamaaniendrongo

text: Andamaaniendrongo ("Dicrurus andamanensis") on drongojen heimoon kuuluva varpuslintu.


title: Andamaaniendrongo

text: Andamaaniendrongoa tavataan Andamaanien saarilla. Sen on kuvattu olevan vielä yleinen. Se luokitellaankin elinvoimaiseksi, vaikka sen kanta lienee pienenemässä elinympäristöjen tuhoutumisen takia.


title: Muinaisen Egyptin arkkitehtuuri

text: Muinaisen Egyptin arkkitehtuuri voidaan jakaa viiteen jaksoon: varhaisdynastisen kauden arkkitehtuuri, vanhan valtakunnan arkkitehtuuri, keskivaltakunnan arkkitehtuuri, uuden valtakunnan arkkitehtuuri ja myöhäiskauden arkkitehtuuri.


title: Muinaisen Egyptin arkkitehtuuri

text: Kun muut kansat elivät vielä esihistoriallista aikaa, egyptiläiset olivat jo kehittäneet korkealaatuista ja monipuolista taidetta. Arkkitehtuurin historia alkaa Egyptistä. Monumenttien tarkkaa rakennusaikaa on mahdotonta selvittää, joten monumentit luokitellaan Egyptiä hallinneiden faaraoiden dynastioiden mukaan.


title: Muinaisen Egyptin arkkitehtuuri

text: Muinaisessa Egyptissä oli hyvin vähän rakennusmateriaaleja. Puuta oli vähän, koska Egyptiä ympäröi Saharan autiomaa. Ainoat puutarvikkeet olivat ruoko ja palmut, joiden puu oli huonolaatuista. Tämän takia egyptiläisten tärkeimmät rakennusaineet olivat polttamaton savitiili ja kivi, lähinnä kalkkikivi, jota louhittiin Niilin laaksossa, sekä hiekkakivi ja graniitti. Kivestä rakennettiin pääasiassa hautoja, kun taas tiiltä käytettiin palatseissa, linnoituksissa, rakennuksissa, jotka sijaitsivat temppelien ja kaupunkien läheisyydessä sekä temppeleiden varastotiloissa. Tavallinen kansa rakensi talonsa mudasta. Muta jätettiin aurinkoon kuivumaan ja se kovettui rakentamiseen sopivaksi.


title: Muinaisen Egyptin arkkitehtuuri

text: Suurin osa rakennuksista ei ole säilynyt nykypäivään saakka, koska ne rakennettiin helposti tuhoutuvasta savitiilestä. Rakennusaineena käytettiin myös savea, ruokoa ja puuta. Tiilien ja puisten kattopalkkien yhdistelmät sisustuksessa on tärkeä ominaisuus, jonka avulla rakennukset luetaan esidynastiseen kauteen. Kiveä on käytetty ainoastaan viimeistelymateriaalina. Tähän aikakauteen kuuluu palatsin julkisivut "sereh"-tyyppi, jonka kuvia löytyy I dynastian faaraoiden steeloista. Kyseiset muodot esiintyvät usein myös faaraoiden sarkofageissa. Aikakauden temppelit ovat säilyneet paremmin kuin palatsit: ennen kaikkea pyhäköt, kappelit ja mastabat. Temppeleiden sisustus on säilyttänyt yhteyden puuarkkitehtuurin, jossa käytetään sokeriruokolistoja koristeena.


title: Muinaisen Egyptin arkkitehtuuri

text: Noin 3000 eaa. I dynastian farao Narmer tai Menes yhdisti Ylä- ja Ala-Egyptin yhdeksi valtioksi ja määräsi pääkaupungiksi Memfiksen. Näin luotiin tehokas keskitetty valtio faraon vallan alle, joka on Jumalan Poika Pa, ja joka saneli perusmallin arkkitehtoniseen rakentamiseen – hautojen ja rakennuksien tuli välittää ajatus hänen jumaluudestaan. Egypti oli mahtavimmillaan III ja IV dynastioiden aikana. Tällöin rakennettiin suurimmat kuninkaalliset hautapyramidit, joiden rakentamiseen meni vuosikymmeniä ja rakennustyömailla työskenteli orjien lisäksi myös talonpoikia. Tätä historiallista ajanjaksoa Egyptin historiassa usein kutsutaan "pyramidien aikakaudeksi" ja näitä suurenmoisia monumentteja ei olisi luotu ilman loistavaa matematiikan ja rakentamisen taitoja.


title: Muinaisen Egyptin arkkitehtuuri

text: Vuonna 2050 eaa. Mentuhotep I yhdisti Egyptin uudelleen ja palautti vallan faaraoille pääkaupunki Thebaan. Vuosisadat, jotka erottivat vanhan valtakunnan keskivaltakunnan olivat raskaat egyptiläisille. Valtion romahtaminen, sodat, faaraon jumalallisen kultin heikkeneminen – tämä johti individualismin kehitykseen egyptiläisessä yhteiskunnassa.


title: Muinaisen Egyptin arkkitehtuuri

text: Egyptiläinen individualismi näkyi lähinnä siinä, että jokainen alkoi huolehtia omasta kuolemattomuudestaan. Nyt ei ainoastaan faarao ja aateliset omanneet paikat tuonpuoleisessa, vaan tavallinen kansa alkoi vaatia paikkaa tuonpuoleisesta maailmasta sielulleen. Näin syntyi ajatus "tasavertaisesta tuonpuoleisesta", joka välittömästi vaikutti kuolleiden kultin tekniseen puoleen. Hautausmenot yksinkertaistuivat huimasti. Suosittu oli ylellinen hauta mastaba. Iankaikkisen elämän varmistamiseksi tarvittiin nyt vain yksi steela – kivilaatta, johon oli kirjoitettu maagisia tekstejä ja kaikki mitä kuolleiden tulisi tietää tuonpuoleisessa. Pyramideja rakennettiin edelleen haudoiksi, mutta ne olivat paljon pienempiä ja yksinkertaisempia kuin ennen vanhaan.


title: Muinaisen Egyptin arkkitehtuuri

text:
Uuden valtakunnan arkkitehtuurin ja taiteen keskus oli Theba. Lyhyessä ajassa rakennettiin upeita palatseja ja taloja, temppeleitä, jotka muuttivat katukuvaa Thebassa. Keskuksena Theba pysyi useita satoja vuosia. Temppeleitä rakennettiin kolmea eri tyyppiä: maan päällä olevat temppelit, kalliotemppelit ja puolikalliotemppeleitä.
Muinaisessa Egyptissä myöhäiskaudella valta oli Theban papistolla, josta huomaa merkittävä heikentymisen faaraon itsevaltiudessa. Vallan sai vuonna 1085 eaa. Smendes, joka kuului papistoon, ja sitten valtaistuimen saivat libyalainen aatelisto (dynastian perustaja – hallitsija Shoshenk I, yhdisti Egyptin lyhyeksi ajaksi), jota seurasi Kush-dynastia Etiopiassa, ja Assyria. Egyptin uuden yhdistymisen kauden eli ns. saissisen kauden lopettaa persialaisten maahan tunkeutuminen. Persian hallitsijat, jotka perustivat XXVII dynastian, hallitsivat siihen asti kun Egyptin valloitti Aleksanteri Suuri.


title: Muinaisen Egyptin arkkitehtuuri

text: Jäljitelläkseen suuria faaraoita monet hallitsijat myöhäiskaudella rakensivat Karnakissa (esimerkiksi modernin sisäänkäynnin Amunin temppeliin rakensi farao Shoshenk I; ja faraon Taharqan pylväikkö). Kushilaisen dynastian aikana rakennettiin hatapyramideja tiilestä. Rakennukset yleensä jäljittelivät klassista arkkitehtuuria. Myöhemmin kreikkalaisten valloituksen jälkeen egyptiläinen arkkitehtuuri sai hellenistisiä vaikutteita.


title: Celebesindrongo

text: Celebesindrongo ("Dicrurus montanus") on drongojen heimoon kuuluva varpuslintu.


title: Celebesindrongo

text: Celebesindrongoa tavataan kotoperäisenä Sulawesin saarella Indonesiassa. Sitä on kuvattu harvinaisesta paikallisesti suhteellisen yleiseksi. Laji on luokiteltu elinvoimaiseksi.


title: Filippiiniendrongo

text: Filippiiniendrongo ("Dicrurus balicassius") on drongojen heimoon kuuluva varpuslintu.


title: Filippiiniendrongo

text: Filippiiniendrongoa tavataan kotoperäisenä Filippiineillä. Sen on kuvattu olevan yleinen, ja se on luokiteltu elinvoimaiseksi.


title: Paljettidrongo

text: Paljettidrongo ("Dicrurus bracteatus") on drongojen heimoon kuuluva varpuslintu.


title: Paljettidrongo

text: Paljettidrongoa tavataan Australiassa, Indonesiassa, Papua-Uudessa-Guineassa, Filippiineillä ja Salomonsaarilla. Australian paljettidrongokannaksi arvioidaan 500 000 yksilöä. Lajin kannankehitys on vakaa, ja se on luokiteltu elinvoimaiseksi.


title: Suomen jääkiekon historia

text: Suomessa nähtiin ensimmäisen kerran jääkiekko tai sen tapaista peliä jo 1800-luvun viimeisellä vuosikymmenellä, jolloin Lennart Borgström käynnisti Helsingissä Pohjoissataman luistinradalla jääkiekon pelaamisen. Peli oli jonkinlaista jääkiekon ja jääpallon sekoitusta, eikä pelialue muistuttanut nykyisin käytettävää kaukaloa. Maaleina toimi kaksi tolppaa, mutta kentällä ei ollut minkäänlaisia reunuksia.


title: Suomen jääkiekon historia

text: Borgströmin jääkiekko sai julkisuutta Suomen Urheilulehdessä huhtikuussa 1899.


title: Suomen jääkiekon historia

text: Pohjoissatamassa peliä pelattiin kiinnostuksen hiipumisen takia vain yhden talven ajan ja seuraavan kerran jääkiekkoa nähtiin Suomessa vasta 1927-1928 Tampereella, jolloin insinööri Yrjö Salminen toi Pyhäjärvellä sijainneelle Tampereen Pyrinnön luistinradalle Englannista ostamiaan jääkiekkomailoja ja kiekkoja. Paikalla olleet olivat lähinnä jääpalloilijoita, jotka ottivat mailat kokeiltavakseen.


title: Suomen jääkiekon historia

text: 15. tammikuuta 1928 järjestettiin ensimmäinen jääkiekko-ottelu, jossa vastakkain pelasivat Tampereen Pyrintö ja Tampereen Palloilijat. Suomi hyväksyttiin kansainvälisen jääkiekkoliiton jäseneksi 10. helmikuuta 1928.


title: Suomen jääkiekon historia

text: Euroopan parhaat pelaajat olivat pitkään harjoitelleet tekojäällä, mutta suomalaiset olivat täysin riippuvaisia ulkoradoista. Maan ensimmäinen tekojäärata avattiin 22.11.1956 Tampereella. Suomen kolme ensimmäistä merkittävää voittoa olivat 3–1-voitto Tšekkoslovakiasta vuoden 1967 MM-kisoissa, 5–2-voitto Kanadasta olympialaisissa 1968 ja 3–1-voitto arkkivihollisesta Ruotsista MM-kisoissa 1970.


title: Suomen jääkiekon historia

text: Suomen maajoukkue nousi kansainväliseksi menestyjäksi 1960-luvulla. Calgaryn talviolympialaisissa 1988 Suomi sijoittui ensimmäisen kerran hopealle ja voitti kisoissa Neuvostoliiton numeroin 2–1.


title: Suomen jääkiekon historia

text: Teemu Selänne aloitti NHL-uransa kaudella 1992–1993 ja teki suurimman suomalaissaavutuksen parantamalla Mike Bossyn tulokaskauden maaliennätystä peräti 23 maalilla. Uudeksi ennätykseksi tuli 76 maalia. Selänne teki 132 pisteellään myös tulokaskauden piste-ennätyksen. Aikaisempi oli 109 pistettä tehneen Peter Stastnyn nimissä.


title: Gyldendalske Boghandel

text: Gyldendal eli Gyldendalske Boghandel, virallisesti Gyldendalske Boghandel, Nordisk Forlag A/S on Kööpenhaminassa toimiva tanskalainen kirjankustantamo, jonka on vuonna 1770 perustanut Søren Gyldendal.


title: Gyldendalske Boghandel

text: Siitä erosi vuonna 1925 itsenäiseksi yritykseksi sen norjalainen osasto Gyldendal Norsk Forlag, joka on Norjan suurimpia kustannusyhtiöitä.


title: Gyldendal Norsk Forlag

text: Gyldendal Norsk Forlag on Norjan suurimpiin kuuluva kustannusyhtiö. Se erosi vuonna 1925 itsenäiseksi yhtiöksi tanskalaisesta kustannusyhtiöstä Gyldendalske Boghandel. Yrityksen toimitusjohtaja on Fredrik Nissen. Sen ensimmäinen johtaja vuoteen 1970 oli Harald Grieg.


title: Naisten Liiga -kausi 2013

text: Naisten Liiga -kausi 2013 oli Suomen naisten jalkapallon korkeimman sarjatason kausi. Åland United voitti seuran historian toisen mestaruuden. Hopeaa voitti PK-35 Vantaa ja pronssia FC Honka.


title: Naisten Liiga -kausi 2013

text: Kausi pelattiin 10 joukkueen kaksinkertaisena sarjana, jonka jälkeen kuusi parasta joukkuetta pelasivat yksinkertaisen yläloppusarjan. Neljä viimeistä joukkuetta pelasivat kaksinkertaisen alaloppusarjan. Loppusarjoissa otettiin huomioon alkusarjojen pisteet. Alaloppusarjan viimeiseksi jäänyt joukkue putosi suoraan Naisten Ykköseen.


title: Gyldendal

text: Gyldendal viittaa seuraaviin:


title: Pacific Southwest Airlines

text: Pacific Southwest Airlines, tai yleisemmin PSA oli yhdysvaltalainen lentoyhtiö, joka lensi Yhdysvaltain sisäisiä lentoja. PSA oli aikoinaan hyvin suosittu lentoyhtiö, joten matkustajia oli paljon. PSA oli tunnettu sen sloganista, "The World's Friendliest Airline" (Maailman ystävällisin lentoyhtiö). Slogan johtui siitä, että lentokoneiden nokkaan oli maalattu hymyilevä kuvio. Vuonna 1988 PSA yhdistettiin osaksi USAiria. Kenny Friedkin perusti lentoyhtiön vuonna 1943. Yhtiölle on tapahtunut yhteensä 2 kuolettavaa onnettomuutta ja 2 lentokonekaappausta. Yhdysvaltain sisäisten lentojen lisäksi PSA:lla oli myös kaksi kohdetta Meksikossa.


title: Pacific Southwest Airlines

text: 25.9.1978, San Diego, Kalifornia. PSA:n lento 182, Boeing 727-200 törmäsi Cessna-pienkoneeseen ja syöksyi maahan kun oli laskeutumassa Lindberghin lentokentälle, Kaliforniaan. Kaikki PSA:n 128 matkustajaa ja 7 miehistön jäsentä kuolivat. Lisäksi Cessnassa olleet 2 henkilöä ja maassa olleet 7 henkilöä menehtyivät, 9 maassa ollutta loukkaantuivat, mutta selvisivät hengissä. Kyseinen onnettomuus on kaikkien aikojen kuudenneksi tuhoisin matkustajakoneelle sattunut lento-onnettomuus Yhdysvalloissa.


title: Skeematerapia

text: Skeematerapia on yhdysvaltalaisen psykoterapeutti Jeffrey E. Youngin (1950-) kehittämä terapiamuoto, joka pohjautuu kognitiiviseen psykoterapiaan. Sen avulla työstetään oireiden, kuten masennuksen, ahdistuksen tai paniikkikohtausten lisäksi syvätason uskomusjärjestelmiä, niin kutsuttuja skeemoja.


title: Skeematerapia

text: Skeemat ovat "tunnelukkoja" (), joiden työstäminen terapiassa tuo helpotusta ihmisen koko elämään. Usein moninaisten oireiden takana on jokin ydintunnelukko, jonka kognitiivista terapiaa tekevät terapeutit tunnistavat potilaistaan. Tällöin tarvitaan skeemojen työstämistä. Skeemoja on vaikea muuttaa, sillä niitä pitävät yllä kognitiiviset, käyttäytymiseen ja tunnekokemuksiin sidoksissa olevat tekivät.


title: Skeematerapia

text: Ensimmäinen signaali on toteamus: - Olen aina ollut tällainen. Potilas haluaa muuttua, mutta vastustaa samalla muutosta. Hän ei ymmärrä toimintansa seurauksia, eikä havaitse itselleen haitallisia käyttäytymiskuvioita. Esimerkiksi kun potilas on joskus lapsena kokenut hylätyksi kokemisen, myöhemmin samanlaisen tai samantapaisen kokemuksen yhteydessä tuon aiemman kokemuksen tunne aktivoituu hänessä uudelleen.


title: Skeematerapia

text: Skeematerapian päämääränä on se, että potilas ymmärtää mistä hänen oireensa johtuvat. Se on kognitiivisen psykoterapian tekniikka, jonka avulla pitkäaikaiset persoonallisuutta koskevat ongelmat on mahdollista purkaa ja selvittää.


title: Peräsindrongo

text: Peräsindrongo ("Dicrurus hottentottus") on drongojen heimoon kuuluva varpuslintu.


title: Peräsindrongo

text: Peräsindrongoa tavataan laajalla alueella Etelä-, Itä- ja Kaakkois-Aasiassa. Sen maailmanlaajuisen kannan kokoa ja kannankehitystä ei tunneta, mutta laji on luokiteltu elinvoimaiseksi.


title: Bassaricyon neblina

text: Bassaricyon neblina on hiljattain erilliseksi lajiksi tunnistettu puolikarhuihin kuuluva eteläamerikkalainen petoeläin. Sen tieteellinen lajikuvaus julkaistiin 15. elokuuta 2013, jolloin asiasta tiedotettiin laajasti. "Bassaricyon neblina" on pienempi kuin muut olingojen suvun lajit ja myös koko puolikarhujen heimon pienin laji. Sitä esiintyy Andien pohjoisosissa keskisestä Kolumbiasta Ecuadorin länsiosiin. "Bassaricyon neblina" oli ensimmäinen uusi havaittu eteläamerikkalainen lihaa syövä nisäkäslaji 35 vuoteen. Lajin yksilöitä oli ollut esillä muun muassa eläintarhoissa, mutta ne oli aiemmin sekoitettu muihin olingolajeihin.


title: Bassaricyon neblina

text:
"Bassaricyon neblina" kuuluu olingojen sukuun, ja on kooltaan pienempi kuin muut olingot. Se painaa keskimäärin 900 grammaa ja on puolikarhujen heimon pienin laji.
Sen turkki on paljon karvaisempi kuin suvun muiden lajien; sillä on myös erilainen hampaisto, lyhyempi häntä ja pienemmät korvat kuin lähisukulaisillaan.


title: Bassaricyon neblina

text: Morfologisten erojen perusteella "Bassaricyon neblina" -laji jaettiin lajikuvauksen yhteydessä neljään alalajiin: "Bassaricyon neblina neblina", "B. n. osborni", "B. n. hershkovitzi" ja "B. n. ruber".


title: Bassaricyon neblina

text: Lajia esiintyy Andien pohjoisosissa noin 1500–2750 metrin korkeudessa merenpinnasta, kun taas muiden olingojen elinympäristö on huomattavasti alempana. Lajin yksilöitä on havaittu sademetsässä keskisestä Kolumbiasta Ecuadorin länsiosiin. Sen ei uskota olevan vaarassa hävitä sukupuuttoon, mutta on arvioitu, että 40 prosenttia sen luontaisista asuinmetsistä on hävitetty.


title: Bassaricyon neblina

text: "Bassaricyon neblina" on kaikkiruokainen, mutta pääasiallisesti kasvinsyöjä, joka syö lähinnä hedelmiä kuten viikunoita, mutta myös hyönteisiä ja mettä, minkä takia lajin uloste koostuu tyypillisesti mustikan kokoisista papanoista. Lajin uskotaan olevan parhaiten yksinään viihtyvä yöeläin. "Bassaricyon neblina" vaikuttaa viettävän aikansa lähes yksinomaisesti puissa. Sillä on yksi maitorauhanen, ja sen uskotaan synnyttävän yhden poikasen kerrallaan.


title: Bassaricyon neblina

text: "Bassaricyon neblinan" tunnistamisesta omaksi lajikseen tiedottivat 15. elokuuta 2013 Smithsonianin-instituutin National Museum of Natural Historyn kuraattori Kristofer Helgen ja Pohjois-Carolinan luonnontieteiden museon olingoasiantuntija Roland Kays avustajineen. Helgen havaitsi Bassaricyon neblinan sukunsa muista lajeista erilliseksi lajiksi tehtyään DNA-testin Chicagon Field Museum of Natural Historyssa säilytetyille yksilöille.


title: Bassaricyon neblina

text: Osittain kaikkiruokaisena lajina "Bassaricyon neblina" oli 35 vuoteen ensimmäinen Amerikan mantereelta tunnistettu uusi lihaa syövä nisäkäslaji. Sitä ei ollut aiemmin ymmärretty omaksi lajikseen, vaikka siitä oli tehty jatkuvasti havaintoja ja sitä oli jopa pidetty julkisesti esillä. Aiemmin se oli sekoitettu sukulaisiinsa olingoihin. Tällainen yleisölle näytteillä ollut yksilö oli Washington National Zoological Parkissa asunut ja useissa muissa eläintarhoissa kiertänyt Ringerl, jota tutkijat olivat turhaan yrittäneet saada lisääntymään muiden olingojen kanssa ymmärtämättä, että kyseessä olivat eri lajit. Ringerl kuoli vuonna 1976.


title: Pikkuviiridrongo

text: Pikkuviiridrongo ("Dicrurus remifer") on drongojen heimoon kuuluva varpuslintu.


title: Pikkuviiridrongo

text: Pikkuviiridrongoa tavataan Intian niemimaan pohjoisosissa ja Kaakkois-Aasiassa. Sen on kuvattu olevan melko yleinen Intiassa ja Bhutanissa ja paikallisesti yleinen Nepalissa 915–1 800 metrin korkeudella merenpinnasta. Laji on luokiteltu elinvoimaiseksi.


title: Helge Gyllenberg

text: Helge Heimo Gideon Gyllenberg (4. heinäkuuta 1924 Kulosaari – 25. joulukuuta 2016 Helsinki) oli suomalainen mikrobiologi ja tiedepoliitikko. Hän toimi vuodesta 1962 Helsingin yliopiston mikrobiologian apulaisprofessorina ja 1972–1988 professorina. Hän oli tieteen keskustoimikunnan (Suomen Akatemia) puheenjohtaja 1974–1979 ja valtion maatalous-metsätieteellisen toimikunnan puheenjohtajana 1971–1973. Hänet kutsuttiin Neuvostoliiton (Venäjän) tiedeakatemian jäseneksi vuonna 1976.


title: Helge Gyllenberg

text: Gyllenberg aloitti koulunkäynnin Kulosaaressa, jossa hänen isänsä Rafael Gyllenberg toimi vt. kirkkoherrana. Tämän siirryttyä Åbo Akademin eksegetiikan professoriksi vuonna 1933 perhe muutti Turkuun. Helge Gyllenberg valmistui ylioppilaaksi vuonna 1942 Turun ruotsinkielisestä lyseosta (Svenska Lyceum i Åbo), ja aloitti opinnot Helsingin yliopiston maatalous-metsätieteellisessä tiedekunnassa.


title: Helge Gyllenberg

text: Talvisodan sytyttyä Gyllenberg oli evakuoituna Jokioisissa, jossa hän toimi vapaaehtoisena vartijana suojeluskunnassa. Jokioisissa hän myös tutustui tunnettuun kemistiin A. I. Virtaseen. Jatkosodan alussa Helge Gyllenberg palveli ilmatorjunnassa Turun suojeluskunnan jäsenenä. Varsinaisen sotilaspalveluksena hän aloitti korpraalina tykistössä vuonna 1943 ja oli jatkosodan viimeisen vuoden aikana pääasiassa Laatokan Karjalassa. Aselevon jälkeen Helge Gyllenberg siirtyi upseerikouluun, mutta koulutus keskeytyi rauhan solmimisen jälkeen. Hänet kotiutettiin upseerikokelaan tehtävistä 8.3.1945. Gyllenberg jatkoi opintoja Helsingin yliopistossa ja valmistui maatalous- ja metsätieteiden kandidaatiksi 1948.


title: Helge Gyllenberg

text: Gyllenberg väitteli maatalous- ja metsätieteiden tohtoriksi 1951 väitöksellä "Studies on thermophilic bacteria of the genus Bacillus Cohn".


title: Helge Gyllenberg

text: Gyllenberg toimi Helsingin yliopiston mikrobiologian laitoksen assistenttina 1948–1962, apulaisprofessorina 1962–1970 sekä vt. professorina 1970–1971. Vuonna 1972 hänet nimitettiin professoriksi.


title: Helge Gyllenberg

text: Luennoimisensa dosenttina 1953 aloittanut Gyllenberg oli arvostettu ja pidetty opettaja, jonka tiedot mikrobiologian saavutuksista olivat aina ajankohtaisia. 1950-luvulla mikrobiologia Suomessa oli melko kuvailevaa luonnontiedettä. Gyllenbergin matemaattinen oivalluskyky nopeutti matemaattisten kuvausten, kuten Jacques Monodin jatkuvan viljelyn mallin, omaksumista tavanomaiseksi mikrobiologian opintojen sisällöksi pian keksimisensä jälkeen. Hänen ansioihinsa kuuluu kansallisen mikrobikokoelman perustaminen.


title: Helge Gyllenberg

text: Gyllenbergin matemaattinen lahjakkuus näkyy muun muassa hänen kiinnostuksessaan numeeriseen taksonomiaan. Hänen merkittävimmät ansionsa tieteellisen mikrobiologian alalla liittyvät numeeristen ja tietokoneavusteisten menetelmien kehittämiseen mikrobien ryhmittelyn ja identifioinnin välineinä. Hän sovelsi ensimmäisenä Suomessa tietokoneita bakteerien ryhmittelyyn ja tunnistukseen jo 1950-luvun lopulla. Hänestä tuli numeerisen taksonomian pioneerien pienen kansainvälisen ydinjoukon arvostettu jäsen yhdessä brittiläisten Peter H. A. Sneathin, Susan Bascombin, S. P. Lapagen, Michael (Mike) Goodfellow'n ja W. R. Wilcoxin, belgialaisen Jacques de Leyn, australialaisen W. T. Williamsin ja tšekki Jiří Schindlerin kanssa.


title: Helge Gyllenberg

text: Gyllenbergin näkemyksen mukaan tutkimuksen suuntaamiseen piti liittyä yhteiskunnallinen ulottuvuus ja käytännön sovellettavuus. Sen mukaisesti hän puhui ja kirjoitti paljon mikrobeista ihmis- ja eläinravintona, merkittävien aineenvaihduntatuotteiden (esimerkiksi antibiootit, vitamiinit, aminohapot) lähteinä, biologisesta sodankäynnistä, hyönteistorjunnasta sekä mikrobiologisten keksintöjen ja mikrobikantojen patentoitavuudesta. Mikrobien kasvun ja massatuotannon piti keskeisesti kuulua opetettavaan ainekseen.


title: Helge Gyllenberg

text: Vuosina 1969–70 Gyllenberg oli opetusministeriön palveluksessa, ensin tiedetoimiston vs. toimistopäällikkönä ja myöhemmin korkeakoulu- ja tiedeosaston vs. osastopäällikkönä.


title: Helge Gyllenberg

text: Jäätyään eläkkeelle vuonna 1988 hän toimi vasta perustetun Helsingin yliopiston biotekniikan instituutin vt. johtajana 1989–1990.


title: Helge Gyllenberg

text: Helge Gyllenberg oli sekä kehitysyhteistyön että ympäristönsuojelun edelläkävijöitä Suomessa, ja hän kehitti aktiivisesti kansainvälistä yhteistyötä yli poliittisten blokkien rajojen toimimalla muun muassa seuraavissa kansainvälisissä tehtävissä: Gyllenberg oli useita vuosia syrjässä käytännön mikrobiologisesta tutkimuksesta hoitaessaan vastuullisia tehtäviä tiedepolitiikassa. Suomalaisen tiedepolitiikan myrskyisessä vaiheessa 1960-luvun lopulla ja 1970-luvulla hänen asiantuntemustaan ja paneutumistaan tarvittiin valtion tieteellisten toimikuntien eriasteisissa luottamustoimissa valtion maatalous-metsätieteellisen toimikunnan sihteerinä (1966–1967) ja puheenjohtajana (1971–1973), valtion tiedeneuvoston sihteerinä (1969–1970) ja jäsenenä (1971–1972, 1974–1979), opetusministeriön korkeakoulu- ja tiedeosaston vt. osastopäällikkönä ja Suomen Akatemian tieteen keskustoimikunnan puheenjohtajana (1974–1979).


title: Helge Gyllenberg

text: Suomen Akatemia joutui vahvasti politisoituneella 1970-luvulla kiivaan tiedepoliittisen keskustelun kohteeksi. Voimakkainta kritiikki oli keskustoimikunnan puheenjohtaja Gyllenbergin kaudella, jolloin toimikunnat oli valittu uusitun nimitysjärjestelmän mukaisesti ja jolloin Akatemia ryhtyi järjestämään valtion tiedeneuvoston määrittämien painoalojen tutkimusta.


title: Helge Gyllenberg

text:
Gyllenbergin vanhemmat olivat teologian ja filosofian tohtori Rafael Gyllenberg (1893–1982) ja filosofian maisteri Helvi Herlevi (1898–1927). Hänen puolisonsa oli vuodesta 1948 lähtien tiedotussihteeri Ruth Ulla Margaretha o.s. Carlberg. Heillä on kolme lasta, joista tekniikan tohtori
Mats Gyllenberg (s. 1955) on Helsingin yliopiston matematiikan professori professori.


title: Helge Gyllenberg

text: Gyllenbergin erityisharrastuksiin kuului poliittinen historia ja henkilöhistoria. Vuonna 2006 hän julkaisi isänsä Rafael Gyllenbergin elämää ja teologistieteellistä panosta käsittelevän teoksen "Rafael Gyllenberg i 1900-talets brytningstider".


title: Helge Gyllenberg

text: Eläkkeelle jäätyään hän palasi bakteerien numeerisia luokittelumenetelmiä koskevan tutkimuksen pariin. Hänen viimeisin siihen liittyvä tieteellinen artikkelinsa julkaistiin vuonna 2006.Gyllenberg julkaisi yli 300 tieteellistä artikkelia. Vuonna 2013 julkaistu bibliografia "A life in science and society" luettelee myös hänen laajan tuotantonsa yhteiskuntapoliittiset ja muut lehtiartikkelit.


title: Pronssidrongo

text: Pronssidrongo ("Dicrurus aeneus") on drongojen heimoon kuuluva varpuslintu.


title: Pronssidrongo

text: Pronssidrongoa tavataan Etelä- ja Kaakkois-Aasiassa. Sen kannan kokoa ja kannankehitystä ei tunneta, mutta laji on luokiteltu elinvoimaiseksi.


title: Daniel Nielsen

text: Daniel K. Nielsen (s. 31. lokakuuta 1980 Herning, Tanska) on tanskalainen jääkiekkopuolustaja, joka pelaa Metal Ligaen -joukkue Herning Blue Foxissa. Hän toimii joukkueen kapteenina. Hän laukoo oikealta.


title: Daniel Nielsen

text: Nielsen on Herning IK:n oma kasvatti. Hän debytoi Tanskan pääsarjassa kaudella 1998–1999, jolloin Nielsen teki 30 runkosarjaottelussa yhden maalin. Hän voitti Tanskan-mestaruuden vuonna 2001. Kaudella 2002–2003 Nielsen oli Herningin tehokkain puolustaja tehoilla 10+7=17. Hän oli koko Tanskan pääsarjan toiseksi eniten maaleja tehnyt puolustaja AaB Ishockeyn Frederik Åkessonin jälkeen ja jakoi puolustajien pistepörssin viidennen sijan hänen kanssaan. Nielsen voitti kauden päätteeksi Tanskan-mestaruuden ja valittiin liigan tähdistökentälliseen. Kaudella hän teki 12 osumallaan Tanskan pääsarjan yhden kauden maaliennätyksensä, joilla Nielsen voitti koko liigan puolustajien maalipörssin.


title: Daniel Nielsen

text: Kaudella 2004–2005 Nielsen jakoi tehoilla 7+17=24 Tanskan pääsarjan puolustajien pistepörssin toisen sijan EfB Ishockeyn Andreas Andreasenin kanssa edellään vain Rungsted Cobrasin Daniel Granqvist. Hän voitti kauden päätteeksi Tanskan-mestaruuden. Myös Kaudella 2005–2006 Nielsen oli tehoilla 3+16=19 Herningin tehokkain puolustaja ja jakoi Granqvistin kanssa puolustajien pistepörssin kuudennen sijan. Hän voitti kauden päätteeksi pronssia ja valittiin AL-Bank Ligaenin tähdistökentälliseen. Kaudella 2006–2007 Nielsen oli taas joukkueensa tehokkain puolustaja tehoilla 5+24=29, joilla hän voitti liigan puolustajien syöttöpörssin ja sijoittui puolustajien pistepörssissä toiseksi edellään vain Rungstedin Niklas Karmhag. Nielsen oli myös koko kevään 2007 pudotuspelien tehokkain puolustaja AaB Ishockeyn Igors Bondarevsin kanssa tehoilla 3+12=15. Hän voitti kauden päätteeksi Tanskan-mestaruuden, palkittiin koko AL-Bank Ligaenin vuoden pelaajana ja valittiin tähdistökentälliseen.


title: Daniel Nielsen

text: Kaudeksi 2007–2008 Nielsen siirtyi Ruotsin toiseksi korkeimmalle sarjatasolle HockeyAllsvenskan-joukkue Leksands IF:ään. Hän sijoittui lukemalla +34 koko sarjan tehotilastossa toiseksi edellään vain joukkuetoveri Tomi Pettinen. Leksand eteni Kvalserieniin, mutta jäi lopulta ilman sarjanousua. Nielsen palasi kaudeksi 2008–2009 taas kasvattajaseuraansa Herningiin, jonka varakapteeniksi hän nousi. Nielsen voitti tehoilla 6+28=34 koko liigan puolustajien piste- ja syöttöpörssin. Hänet valittiin kauden päätteeksi AL-Bank Ligaenin tähdistökentälliseen. Kaudella 2009–2010 Nielsen oli taas Herningin tehokkain puolustaja tehoilla 5+10=15. Kevään 2010 pudotuspeleissä hän oli pelipaikastaan huolimatta joukkueen paras pistemies tehoilla 5+7=12, joilla Nielsen oli myös koko pudotuspelien tehokkain puolustaja. Hän voitti kauden päätteeksi pronssia.


title: Daniel Nielsen

text: Kaudella 2010–2011 Nielsen nousi Herningin kapteeniksi. Hän oli joukkueen tehokkain puolustaja tehoilla 3+27=30, joilla Nielsen jakoi AL-Bank Ligaenin puolustajien syöttöpörssin voiton Frederikshavn White Hawksin Mads Bech Christensenin kanssa ja sijoittui puolustajien pistepörssissä toiseksi hänen jälkeensä. Nielsen voitti kauden päätteeksi Tanskan-mestaruuden ja valittiin tähdistökentälliseen.


title: Daniel Nielsen

text: Nielsen jatkoi kaudella 2011–2012 uraansa vuoden mittaisella sopimuksella Saksan DEL-liigan Hamburg Freezersissa. Huhtikuussa 2012 hän teki kaksivuotisen jatkosopimuksen joukkueen kanssa. Kolmen Hampurissa vietetyn vuoden jälkeen Nielsen palasi kaudeksi 2014–2015 kolmivuotisella sopimuksella Herningiin. Hän palasi myös joukkueen kapteeniksi. Nielsen teki Tanskan pääsarjatason yhden kauden piste-ennätyksensä tehoilla 10+32=42, joilla hän voitti koko Metal Ligaenin puolustajien piste-, maali- ja syöttöpörssin. Nielsen valittiin kauden päätteeksi liigan tähdistökentälliseen. Hän voitti myös Tanskan cupin ja valittiin finaalin arvokkaimmaksi pelaajaksi.


title: Daniel Nielsen

text: Kaudella 2015–2016 Nielsen oli Herningin tehokkain puolustaja ja kolmanneksi paras pistemies tehoilla 11+17=28, joilla hän jakoi koko Metal Ligaenin puolustajien maalipörssin voiton Aalborg Piratesin Lars Lundinin kanssa ja puolustajien pistepörssin seitsemännen sijan Frederikshavn White Hawksin Niclas Edmanin kanssa. Nielsen voitti pelipaikastaan huolimatta koko kevään 2016 pudotuspelien syöttöpörssin ja sijoittui pistepörssissä toiseksi Frederikshavn White Hawksin Mathias Bau Hansenin jälkeen tehoilla 3+16=19. Hän voitti kauden päätteeksi hopeaa ja valittiin Metal Ligaenin tähdistökentälliseen.


title: Daniel Nielsen

text: Nielsen edusti Tanskaa MM-kilpailuissa vuosina 2002, 2003, 2004, 2006, 2007, 2008, 2009, 2010 2011, 2012, 2013, 2015 ja 2016. Hän toimi joukkueen varakapteenina vuosina 2011, 2013 ja 2016. Vuosien 2015 ja 2016 turnauksissa Nielsen palkittiin Tanskan yhtenä kolmesta parhaasta pelaajasta. Vuoden 2002 turnaus eteni I-divisioonassa, jonka A-lohkon kultaa Tanska voitti ja nousi pääsarjaan. Nielsen pelasi myös Torinon, Vancouverin ja Sotšin olympiakisojen karsinnoissa.


title: Daniel Nielsen

text: Nielsen pelasi myös alle 20-vuotiaiden B-sarjan MM-kilpailuissa vuosina 1999 ja 2000 sekä alle 18-vuotiaiden B-sarjan EM-kilpailuissa vuosina 1997 ja 1998.


title: Uudenirlannindrongo

text: Uudenirlannindrongo ("Dicrurus megarhynchus") on drongojen heimoon kuuluva varpuslintu.


title: Uudenirlannindrongo

text: Uudenirlannindrongoa tavataan kotoperäisenä Uuden-Irlannin saarella Papua-Uudessa-Guineassa. Sen kannaksi arvioidaan 100 000–499 999 yksilöä. Laji on luokiteltu silmälläpidettäväksi, koska sitä tavataan vain pienellä alueella, ja koska sen kanta on pienenemässä elinympäristöjen tuhoutumisen vuoksi.


title: Hurrikaani Hortense

text: Hurrikaani Hortense oli vuoden 1996 Atlantin hurrikaanikauden toinen 4. luokan hurrikaani.


title: Hurrikaani Hortense

text: Tuulennopeuteen perustuvalla Saffirin-Simpsonin asteikolla Hortense luokiteltiin toiseksi ylimpään eli 4. luokkaan. Suurin osa sen tuhoista liittyi runsaisiin sateisiin. Ylittäessään Puerto Ricon ja Dominikaanisen tasavallan itäkärjen Hortense oli vain 1. luokan hurrikaani, mutta sen tulvat surmasivat 21 ihmistä. Myrsky jatkoi matkaansa luoteeseen, ja ylittäessään Nova Scotian se oli jo heikkenevä hurrikaani.


title: Hurrikaani Hortense

text: Hortense oli ensimmäinen hurrikaani 21 vuoteen Nova Scotiassa, missä sademäärät saattoivat olla 20 millimetriä tunnissa. Myrskyn nopeuden vuoksi pahimpia sateita ei kestänyt kahta tuntia kauempaa missään sen reitin varrella.


title: Hurrikaani Opal

text: Hurrikaani Opal oli epätavallisen aktiivisen vuoden 1995 hurrikaanikauden yhdeksäs ja voimakkain myrsky. Guatemalassa ja Meksikossa kuoli sen aiheuttamien tulvien vuoksi 50 henkeä ja Yhdysvalloissa 13.


title: Padasjoki-seura

text: Padasjoki-seura on Padasjoella Päijät-Hämeessä toimiva kotiseutuyhdistys. Seura perustettiin vuonna 1955. Se avasi kotiseutumuseon Padasjoen vanhaan viljamakasiiniin vuonna 1956. Padasjoki-seura järjestää heinäkuussa kotiseutumarkkinat ja elokuussa elonkorjuumarkkinat. Tuolloin museon pihapiirissä on myynnissä paikallisia leivonnaisia ja käsitöitä. Myös museo ja museokahvila ovat avoinna.


title: Cruzeiro do Sul

text: Cruzeiro do Sul on kaupunki Brasiliassa, Acren osavaltiossa. Vuonna 2010 kaupungissa oli 55 326 asukasta.


title: Cruzeiro do Sul

text:
'Cruzeiro do Sul' tarkoittaa Etelän risti, ja se on saanut nimensä tähtikuvion mukaan. Se on Juruán laakson suurin kaupunki.
Cruzeiro do Sulin ympäristö on nahua-intiaanien perinteistä asuma-aluetta.


title: Cruzeiro do Sul

text: Alueen ilmasto on kuuma ja kostea. Vuoden sademäärä on yli 2000 mm, vähäsateinen kausi kestää kesäkuusta elokuuhun mutta elokuunkin sademäärä on lähes 50 mm. Alueella kasvaa trooppista sademetsää. Serra do Divisorin kansallispuisto ulottuu kaupunkiin asti.


title: Cruzeiro do Sul

text: 1900-luvun alkupuolelle asti kumi oli alueen tärkein tuote, sen ohella alueelta vietiin puutavaraa. Nykyisin myös guaranan ja kassava-jauhon tuotannolla on taloudellista merkitystä. Tavaroiden kuljettaminen on kallista ja hankalaa, ja monet seudun maanviljelijöistä elävät käytännössä omavaraistaloudessa.


title: Cruzeiro do Sul

text: Pienestä koostaan huolimatta Cruzeiro do Sul on Acren länsiosan ja Brasilian Amazonian merkittävä keskus. Sinne pääsee Rio Brancosta maanteitse kuusi kuukautta vuodesta ja Jurua-jokea myöten koko vuoden ajan. Veneellä matka Manaukseen kestää kahdesta kolmeen viikkoa. Kaupungista on päivittäin lentoja Rio Brancoon.


title: Cruzeiro do Sul

text: Kansainvälinen lentoasema sijaitsee 14 km kaupungin keskustasta. Se avattiin liikenteelle vuonna 1976.


title: Henrik Koivisto

text: Henrik Kristian Koivisto (s. 9. huhtikuuta 1990 Kerava) on suomalainen jääkiekkoilija, joka pelaa SM-liigajoukkue Helsingin IFK:ssa. Hän on pelipaikaltaan keskushyökkääjä, mutta Koivisto osaa pelata myös laidassa.


title: Henrik Koivisto

text: Koivisto on Kerava Shakersin kasvatti. Hän siirtyi C-juniori-ikäisenä Jokereihin kaudeksi 2005–2006, jolloin Koivisto oli joukkueen paras maalintekijä runkosarjassa 11 osumallaan ja voitti kauden päätteeksi C-nuorten Suomenmestaruuden. Keväällä 2008 hän voitti B-nuorten Suomenmestaruuden. Kaudella 2009–2010 Koivisto oli Jokereiden A-nuorten paras maalintekijä 21 osumallaan, joilla hän sijoittui A-nuorten SM-liigan maalipörssissä viidenneksi. Koivisto jakoi myös kolmella osumallaan sarjan alivoimamaalipörssin voiton joukkuetoverinsa Ilmari Pitkäsen ja TPS:n Toni Kluuskerin kanssa.


title: Henrik Koivisto

text: Kaudeksi 2010–2011 Koivisto nousi Jokereiden SM-liigarinkiin. Hän pelasi joukkueen mukana lähes koko European Trophy -turnauksen ajan tehden kymmenessä ottelussa kaksi syöttöpistettä, mutta Koivisto ei kuitenkaan tehnyt vielä liigadebyyttiään. Hän siirtyi kauden kynnyksellä lainalle Mestis-joukkue Kiekko-Vantaaseen, jossa Koivisto pelasi kauden aikana kaikkiaan 13 runkosarjaottelua tehopistein 2+4=6. Suurimman osan kaudestaan hän pelasi kuitenkin vielä Jokereiden A-nuorissa, joiden paras syöttäjä Koivisto oli Eetu Kosken kanssa 20 syötöllään.


title: Henrik Koivisto

text: Kesäkuussa 2011 Koivisto teki vuoden mittaisen sopimuksen Kiekko-Vantaan kanssa. Kausi 2011–2012 oli hänelle tulokaskausi Mestiksessä ja se toi 43 runkosarjaottelussa tehot 12+16=28 sekä neljässä playoff-ottelussa yhden maalin. Joukkueen varakapteenina toiminut Koivisto oli runkosarjassa Kiekko-Vantaan toiseksi paras pistemies Tomi Lindforsin jälkeen.


title: Henrik Koivisto

text: Kaudeksi 2012–2013 Koivisto siirtyi Mikkelin Jukureihin. Hän oli joukkueen toiseksi paras maalintekijä ja kolmanneksi paras pistemies tehoilla 18+16=34. Kevään 2013 pudotuspeleissä Koivisto oli kuudella osumallaan Jukureiden toiseksi paras maalintekijä Mika Partasen jälkeen. Hän teki ratkaisi joukkueelle Mestiksen-mestaruuden tehtyään 13. maaliskuuta 2013 pelatussa kolmannessa finaaliottelussa KooKoota vastaan Jukureiden 4–1-voittoon päättyneen ratkaisumaalin. Koiviston osuma kimposi maalista niin nopeasti, että se hyväksyttiin vasta videotarkastuksen jälkeen.


title: Henrik Koivisto

text: Koivisto palasi kaudeksi 2013–2014 1+1-vuotisella sopimuksella Kiekko-Vantaaseen. Hän siirtyi joukkueeseen ns. yhteistyöpelaajana, sillä Koivisto aloitti kesäharjoittelun heti Jokereiden SM-liigajoukkueessa. Hän sai harjoituskaudella tililleen myös yhden European Trophy -ottelun, mutta pääsi debytoimaan SM-liigassa 4. lokakuuta 2013 vieraissa Saimaan Palloa vastaan, kun Jokerit tarvitsi keskushyökkääjää Philip DeSimonen jäätyä koeajan jälkeen ilman sopimusta. Koivisto keräsi liigadebyytissään yhden syöttöpisteen Nichlas Hardtin tekemään ylivoimamaaliin. Liigauransa avausmaalin hän teki 22. lokakuuta 2013 Kalevan Palloa vastaan. Koivisto vakiinnutti kauden mittaan paikkansa Jokereiden SM-liigajoukkueessa, jossa tulokaskausi toi kaikkiaan 39 runkosarja- ja kahdessa playoff-ottelussa tehot 6+13=19, joilla hän jakoi SM-liigan tulokkaiden pistepörssin voiton JYPin Markus Nenosen ja Lukon Joni Nikon kanssa.


title: Henrik Koivisto

text: Kaudeksi 2014–2015 Koivisto siirtyi kaksivuotisella sopimuksella Rauman Lukkoon. Jo kesken ensimmäisen sopimuskautensa hän siirtyi kuitenkin tammikuussa 2015 kevääseen 2016 asti ulottuvalla sopimuksella SM-liigan nousijajoukkue Vaasan Sportiin. Kaudeksi 2016–2017 Koivisto palasi vuoden mittaisella sopimuksella SM-liigaan nostettuun Mikkelin Jukureihin. Joukkuetta valmentaa hänelle Lukosta tuttu Risto Dufva. Koivisto teki SM-liigan yhden kauden piste-ennätyksensä tehoilla 15+21=36, joilla hän oli Jukureiden paras maalintekijä Zach Budishin ja Miika Roineen kanssa sekä sijoittui sisäisessä pistepörssissä kolmanneksi. Marraskuussa 2016 Koivisto teki joukkueen kanssa kaksivuotisen jatkosopimuksen.


title: Henrik Koivisto

text: Koivisto onnistui tekemään kaudella 2017–2018 Jukureissa 31 pelaamassaan ottelussa vain tehot 1+6=7, kunnes hänen sopimuksensa purettiin yhteisymmärryksessä. Samana päivänä Koiviston ilmoitettiin siirtyvän loppukauden sopimuksella KooKoon riveihin. Hän teki siellä vain 24 ottelussa kolme tehopistettä. Koiviston koko kauden teholukema -26 oli koko SM-liigan heikoin.


title: Henrik Koivisto

text: Heinäkuussa 2018 Koivisto siirtyi kuukauden mittaisella try-out -sopimuksella Helsingin IFK:hon. Hänen koejaksonsa jatkui aina lokakuun puoleen väliin saakka, kunnes Koivisto loukkaantui ja jäi ilman jatkosopimusta. Hän kuitenkin koutoutti itseään HIFK:n mukana ja teki pelikuntoon päästyään joulukuussa joukkueen kanssa loppukauden jatkosopimuksen.


title: Henrik Koivisto

text: Koivisto pelasi alle 18-vuotiaiden Ivan Hlinkan muistoturnauksessa vuonna 2007 voittaen hopeaa.


title: Henrik Koivisto

text: Koiviston isosisko on mm. "Fitnesspäiväkirjat" -tositelevisiosarjasta tunnettu liikunnanohjaaja Nanna Karalahti, joka on naimisissa Henrikin kanssa Jokereissa pelanneen, entisen NHL-puolustaja Jere Karalahden kanssa. Henrik on myös Nannan ja Jeren lapsen, Jaxin, yksi kummeista.


title: Original Me

text: Original Me on saksalaisen eurodanceyhtye Cascadan neljäs studioalbumi, joka julkaistiin 17. kesäkuuta 2011. Albumi nauhoitettiin vuosien 2009-2011 aikana Plazmatek Studiolla, Yanou Studio 1:llä. Albumin tuottivat Cascadan kaksi DJ:tä, Yanou ja DJ Manian, jotka ovat vastanneet aiempienkin albumien tuotosta. Albumin lajityyppi seuraa edellisen albumin, Evacuate the Dancefloorin jalanjälkiä, koostuen pääosin electropop-kappaleista ylätempoisten eurodance-kappaleiden sijaan. Sanoituksellisesti albumin kappaleet kertovat aiempien albumien kappaleiden tapaan rakkaudesta, tanssimisesta, sekä ystävyyssuhteista.


title: Original Me

text: Albumi on julkaistu kahden levyn pakkauksena. Ensimmäinen levy sisältää albumin yksitoista alkuperäistä kappaletta. Toinen on puolestaan kokoelmalevy, jolla on kaikki Cascadan kansainvälisesti julkaistut singlet.


title: Padasjoen kotiseutumuseo

text: Padasjoen kotiseutumuseo sijaitsee Päijät-Hämeessä Padasjoen kunnan kirkonkylässä noin 500 metrin päässä Padasjoen kirkosta. Kotiseutumuseon toiminnasta vastaa Padasjoki-seura.


title: Anápolis

text: Anápolis on kaupunki Brasiliassa, Goiásin osavaltiossa. Vuonna 2010 kaupungissa oli 325 583 asukasta.


title: Anápolis

text: Kaupunki sijaitsee Corumbá-joen varrella 970 m merenpinnan yläpuolella. Se on nopeasti kasvava kaupunki joka palvelee ympäristön maanviljelystä. Siellä on lentoasema, sinne on rautatieyhteys rannikolta Rio de Janeirosta ja São Paulosta, ja sen läpi kulkee maantie osavaltion pääkaupungista Goiâniasta maan pääkaupunkiin Brasiliaan ja edelleen Sao Pauloon asti. Alueen maataloustuotteet ja kaivosteollisuuden tuotteet kulkevat Anápolisin kautta suuremmille markkinoille.


title: Anápolis

text: Alueella etsittiin kultaa 1700-luvulla, ja suuret joet tarjosivat hyvät kulkuyhteydet kullankaivajille. Haaveissaan pettyneitä kullanetsijöitä alkoi asettua Antas-joen varrelle, jonne kasvaneesta taloryppäästä tuli oma seurakuntansa 1871. Seurakunta rakensi Santanan kappelin, jonka suojeluspyhimys oli Pyhä Anna, murheellisten lohduttaja. Kaupunki on saanut nimensä Pyhän Annan mukaan.


title: Pikkuveli

text: Pikkuveli voi tarkoittaa ainakin seuraavia:


title: Araçatuba

text: Araçatuba on kaupunki Brasiliassa, São Paulon osavaltiossa. Vuonna 2010 kaupungissa oli 181 579 asukasta.


title: Araçatuba

text: Araçatuba sijaitsee Tiete-joen varrella. Joki on padottu sähköntuotannon ja kastelun takia. Ympäristössä kasvatetaan sokeriruokoa, kahvia, riisiä, maissia ja papuja. Kaupungissa jalostetaan elintarvikkeita ja puuvillaa ja tuotetaan huonekaluja ja keramiikkaa. Tuotteet kuljetetaan maanteitse Sao Paolon kaupunkiin 530 km:n päähän.


title: Araçatuba

text: Kaupungissa on myös lentoasema.


title: In Love for a While

text:
In Love for a While on Anna Rossinellin kappale, jonka on sanoittanut sveitsiläinen muusikko David Klein. Se valittiin edustamaan Sveitsiä vuoden 2011 Eurovision laulukilpailussa Düsseldorfissa, Saksassa. Rossinelli pääsi finaaliin, mutta sijoittui siellä 25:nnelle eli viimeiselle sijalle. Kappaleelle on julkaistu myös oma musiikkivideonsa 5. maaliskuuta 2011. Videolla Rossinelli ja hänen yhtyeensä esittävät kappaleen kerrostalohuoneistossa, josta on näkymä kaupunkiin.
CD Single


title: Jesper Damgaard

text: Jesper Damgaard (s. 6. toukokuuta 1975 Holstebro, Tanska) on entinen tanskalainen jääkiekkoilija ja nykyinen jääkiekkovalmentaja. Hän on kilpaillut jääkiekon maailmanmestaruuskilpailuissa vuosina 2003, 2004, 2005, 2006, 2007, 2008, 2009 ja 2010.


title: Jesper Damgaard

text: Damgaard on eniten maaotteluita pelannut tanskalainen. Hän on esiintynyt maajoukkuepaidassa 256 kertaa. Hän on tehnyt niissä 45 maalia ja yhteensä 114 pistettä.


title: Jesper Damgaard

text: Daamgaard joutui keskeyttämään kauden 2010–2011 aivotärähdyksen seurauksena. Hän yritti palata kaukaloon maailmanmestaruuskilpailuissa 2011, mutta ei pystynyt pelaamaan aivotärähdyksen aiheuttamien jälkivaikutusten takia.


title: Daniel Kreutzer

text: Daniel Kreutzer (s. 23. lokakuuta 1979 Düsseldorf, Länsi-Saksa) on saksalainen jääkiekkohyökkääjä, joka pelaa DEL-joukkue DEG Metro Starsissa.


title: Calama

text: Calama on kaupunki Chilessä. Vuoden 2017 väestönlaskennassa siellä oli 158 487 asukasta.


title: Calama

text: Kaupungin elinkeinoelämän veturi on kupari. Kaupunki on noin 2250 metrin korkeudessa sijaitseva tuore kaivoskaupunki, joka kasvoi vuonna 2004, kun läheisen Chuquicamatan asukkaat ja toiminnot muuttivat sinne saastumisen takia.


title: Calama

text: Calama sijaitsee Atacaman autiomaassa. Se on maailman kuivimpia paikkoja, siellä oli 400 vuoden kuivuus vuoteen 1971.


title: Constantin Braun

text: Constantin Braun (s. 11. maaliskuuta 1988, Lampertheim, Saksa) on saksalainen jääkiekkopuolustaja, joka pelaa Eisbären Berlinissä. Hän on pelannut siellä kaudesta 2005–2006 eteenpäin. Hän on Los Angeles Kingsin kuudennen kierroksen varaus.


title: Constantin Braun

text: Hänen nuorempi veljensä Laurin pelaa myös Eisbärenissä.


title: Constantin Braun

text: Braun on edustanut Saksan maajoukkuetta useasti. Maailmanmestaruuskilpailuissa hän on pelannut vuosina 2010, 2011 ja 2014. Yhteensä hänelle on kertynyt otteluita MM-tasolla 23.


title: Gyllenborg

text: Gyllenborg on seuraavien henkilöiden nimi:


title: Chillán

text: Chillán on kaupunki Chilessä. Vuonna 2017 siellä oli 184 739 asukasta.


title: Chillán

text: Se perustettiin vuonna 1580 paikkaan jossa on nykyisin Chillán Viejo. Vuoden 1835 maanjäristyksen jälkeen se rakennettiin nykyiseen paikkaansa. Maanjäristykset ovat vaurioittaneet kauunkia myöhemminkin.


title: Curicó

text: Curicó on kaupunki Chilessä. Vuonna 2002 siellä oli 93 447 asukasta.


title: Curicó

text: Kaupunki on vaurioitunut pahasti maanjäristyksissä vuosina 1928 ja 2010.


title: Carl Gyllenborg

text: Carl Gyllenborg (7. maaliskuuta 1679 Tukholma – 9. joulukuuta 1746 Tukholma) oli ruotsalainen valtiomies. Hän neuvotteli vuosina 1718–1719 Ahvenanmaalla rauhan solmimesta Pietari Suuren lähettiläiden kanssa. Kun Kaarle XII oli kuollut, hänestä tuli holsteinilaisen puolueen merkittävimpiä henkilöitä. Hän kuului hattupuolueen perustajiin vuoden 1734 valtiopäivillä, ja vuodesta 1739 hänet valittiin kansliapresidentiksi.


title: Jakob Gyllenborg

text: Jakob Gyllenborg (1648–1701) oli ruotsalainen virkamies ja reduktion toteuttamisen johtajia. Hän oli vuodesta 1680 reduktiokomission jäsen ja Kaarle XI:n merkittävimpiä avustajia.


title: Carl Gyllenhielm

text: Carl Carlsson Gyllenhielm (1574–1650) oli ruotsalainen sotilas ja virkamies. Hän oli kuningas Kaarle IX:n avioton poika. Wolmarin antautuessa hän joutui vuonna 1601 vangiksi Puolaan, josta vapautui 1613. Hän tuli sotamarsalkaksi 1616 ja valtaneuvokseksi 1617 sekä 1620 vara-amiraaliksi. Hän oli kuningatar Kristiinan holhooja vuosina 1633–1634.


title: Anaso Jobodwana

text: Anaso Jobodwana (s. 30. heinäkuuta 1992 Aberdeen, Eastern Cape) on eteläafrikkalainen pikajuoksija.


title: Anaso Jobodwana

text: Jobodwana sijoittui Lontoon olympialaisissa 2012 kahdeksanneksi 200 metrin juoksussa. Kazanin Universiadeissa 2013 hän voitti kultaa sekä 100 että 200 metrillä. Hän selviytyi 200 metrin loppukilpailuun vuoden 2013 maailmanmestaruuskilpailuissa Moskovassa. Hän sivusi välierissä omaa ennätystään, ja oli eränsä toinen Jamaikan Usain Boltin jälkeen. Loppukilpailussa hän sijoittui kuudenneksi. 100 metrillä hän karsiutui välierissä.


title: Anaso Jobodwana

text: Jobodwana saavutti Pekingin MM-kilpailuissa 2015 pronssia 200 metrillä Etelä-Afrikan ennätysajalla 19,87. Hän oli parantanut maan ennätystä kahdesti jo saman vuoden toukokuussa. Pekingin kisojen 100 metrillä hänet hylättiin alkueräjuoksussa. Rio de Janeiron olympialaisissa 2016 hän karsiutui 200 metrin alkuerissä. Gold Coastin Kansainyhteisön kisoissa 2018 hän sai hopeaa 4 × 100 metrin viestissä.


title: Anaso Jobodwana

text: Lähde: IAAF, Tilastopaja


title: Lebu

text: Lebu on kaupunki Chilessä. Vuoden 2017 väestönlaskennassa siellä oli 20 989 asukasta. Kaupunki sijaitsee Tyynenmeren rannikolla samannimisen joen suulla. kaupunki perustettiin ensimmäisen kerran vuonna 1739, mutta intiaanit tuhosivat sen useaan kertaan. Se on hiilisatama, josta on maantie- ja rautatieyhteydet lähikaupunkeihin.


title: Joker (kappale)

text: Joker on Anna Rossinellin kappale hänen Bon Voyage-debyyttialbumilta. Kappale julkaistiin digitaalisesti ladattavana 14. lokakuuta 2011. Kappaleen sanoittivat Phillipa Alexander, Ellie Wyatt, Alex Ball, ja Vicky Nolan sekä tuotti Fred Herrmann. Kappale on cover-versio belgialaisen Kato-yhtyeen kappaleesta "The Joker".


title: Joker (kappale)

text: Digital Download


title: Osorno

text: Osorno on kaupunki Chilessä. Vuoden 2017 väestönlaskennassa siellä oli 147 826 asukasta. Se sijaitsee Chilen eteläosassa Damas- ja Rahue-jokien yhtymäkohdassa. Espanjalaiset perustivat sen useaan otteeseen 1500- ja 1600-luvuilla, mutta hylkäsivät sen ajoittain intiaanien vastarinnan takia.


title: Temuco

text: Temuco on kaupunki Chilessä. Vuonna 2002 siellä oli 227 082 asukasta. Se on yksi Chilen nopeimmin kasvavista kaupungeista, jossa käy päivittäin työssä noin 50 000 lähiseudun asukasta.


title: Temuco

text: Temuco perustettiin vuonna 1881. Kaupungissa on ilmavoimien tukikohta, katedraali ja yliopisto.


title: Temuco

text: Maquehuen lentoasema sijaitsee 6 km kaupungin eteläpuolella. Santiagosta etelään lähtevä rautatie päättyy Temucoon. Kaupunki on myös linja-autoliikenteen solmukohta. Panamericana-valtatie kulkee kaupungin kautta.


title: Chimbote

text: Chimbote on kaupunki Perussa. Vuonna 2007 siellä oli 334 568 asukasta.


title: Chimbote

text: Chimbotella on luonnonsatama, ja se oli pieni kalastajakylä 1900-luvun puoliväliin, jolloin teräs- ja kalanjalostusteollisuus kasvattivat kaupunkia nopeasti. Vuonna 1970 maanjäristys vaurioitti kaupunkia pahasti, mutta se rakennettiin uusiksi 1970-luvulla.


title: Chimbote

text: Panamericana-valtatie kulkee Chimboten kautta, ja kaupungilla on lentoasema. Sen satamasta kulkee Santa-joen laaksossa tuotettuja maataloustuotteita (sokeriruokoa, riisiä ja puuvillaa) sekä kaupungissa tuotettuja kala- ja terästuotteita..


title: Chimbote

text: Chimbotessa toimii julkinen yliopisto, kaksi yksityistä yliopistoa ja yksityisen University Cesar Vallejon toimipiste.


title: WBFSH

text: World Breeding Federation for Sport Horses (WBFSH) on kansainvälinen urheiluhevosten kantakirjojen keskusjärjestö, jonka jäseninä on etupäässä erilaisia puoliverikantakirjoja. WBFSH pyrkii edistämään urheiluhevosten jalostusta monin eri keinoin.


title: WBFSH

text: WBFSH seuraa jäsenkantakirjojensa menestystä kilpaurheilussa toimien siinä yhteistyössä kansainvälisen ratsastajainliiton Fédération équestre internationalen (FEI) kanssa, joka hallinnoi yleisimpiä kilparatsastusurheilun lajeja ja tilastoi ratsukoiden kisamenestyksen. WBFSH puolestaan toimittaa näihin perustuen tilastoja sekä kantakirjojen keskinäisestä menestyksestä että yksittäisten jalostusoriiden jälkeläisten menestykseen perustuvan sijoituksen eri lajeissa.


title: WBFSH

text: Vuodesta 1992 WBFSH on järjestänyt vuosittain kv-mestaruuskisan jäsenkantakirjojensa parhaille nuorille hevosille koulu-, este- ja kenttäratsastuksessa.


title: WBFSH

text: Yhdessä WBFSH ja FEI ovat pystyneet tehokkaasti tukemaan erilaisia hevosten identifiointiin ja terveydenhuoltoon liittyviä muutoksia, kuten hevoskohtaisen tunnistenumeron, UELN:n, käyttöönottoa ja rokotuskäytäntöjen yhtenäistämistä.


title: WBFSH

text: Lisäksi WBFSH toimii aktiivisesti hevosjalostukseen ja sen tutkimukseen sekä tautiriskien vähentämiseen liittyvissä asioissa monin eri tavoin. WBFSH on esimerkiksi saanut aikaan ohjeistuksen pakastesperman laadulle ja käytännöille, johon sen jäsenkantakirjat ovat sitoutuneet. Se pyrkii myös luomaan standardit hevosten röntgentutkimuksiin.


title: Päivi Rintaniemi

text: Päivi Maria Johanna Rintaniemi (o.s. Blomberg, s. 24. syyskuuta 1956 Nurmo) on suomalainen keramiikkataiteilija ja yrittäjä.


title: Päivi Rintaniemi

text: Rintaniemi pääsi ylioppilaaksi 1979 Seinäjoen lukiosta ja valmistui Taideteollisesta korkeakoulusta taiteen maisteriksi 1987 ja taiteen pedagogiksi 1994. Hän toimi kymmenisen vuotta Jurvan käsi- ja taideteollisuusoppilaitoksessa esinesuunnittelun lehtorina ja taideaineiden opettajana. Vuonna 1986 hän perusti oman Amfora-keramiikkastudion Seinäjoelle, jossa hän suunnittelee ja valmistaa sekä käyttökeramiikkaa että uniikkiveistoksia.


title: Päivi Rintaniemi

text: Rintaniemi on pitänyt yksityisnäyttelyjä Suomen lisäksi Alankomaissa, Belgiassa, Italiassa ja Japanissa. Hän on lisäksi osallistunut kymmeniin suomalaistaiteilijoiden yhteisnäyttelyihin eri puolilla maailmaa.


title: Päivi Rintaniemi

text: Rintaniemen keramiikkayritys Studio Amfora Ky valmistaa Seinäjoella käyttö- ja koristekeramiikkaa alihankkijoineen noin kymmenen hengen voimin. Tuotantoteknologian suunnittelusta ja valmistuksesta vastaa pitkälti insinööriaviomies Markku Rintaniemi. Amfora-mallistoon kuuluu keramiikkaesineiden lisäksi kodintekstiilejä. Yrityksen tuotteita viedään muun muassa Japaniin.


title: UELN

text: Universal Equine Life Number (UELN) on kansainvälinen hevosprojekti, jonka tarkoituksena on ottaa käyttöön hevoskohtainen tunnistenumero, jolla pystytään luotettavasti tunnistamaan jokainen hevosyksilö. UELN luotu niin hevosjalostuksesta, kilpailutoiminnasta kuin hevosten yleisestä rekisteröinnistä vastaavien erilaisten virallisten hevos- ja hevosurheilujärjestöjen käyttöön.


title: UELN

text: Kunkin yksittäisen hevosen UELN-numero koostuu 15 numeron sarjasta, josta ensimmäiset kolme numeroa määrittävän hevosen ensirekisteröinnin suorittavan maan, seuraavat kolme rekisteröinnistä vastaavan rekisterin ja loput yhdeksän numeroa on varattu kunkin rekisterin omaan käyttöön.


title: UELN

text: UELN projektipäällikkö Bérengère Lacroix esitteli 2011 Melbournessa pidetyssä Equitana-messuilla projektin yksityiskohtaisest:


title: UELN

text: UELN-organisaatio tarjoaa hakupalvelun, jonka avulla voi selvittää niin maakohtaiset kuin yksittäisten järjestöjen ja hevosrotujen UELN-koodit, UELN-koodeja myöntävien organisaatioiden yhteystiedot ja lopuksi vielä UELN-numeron perusteella sitä vastaavan organisaation.


title: UELN

text:
UELN käyttöönottoon sitoutuneita järjestöjä ovat muun muassa:
UELN on ollut käytössä Euroopan Unionissa vuodesta 1999 ja se on muuttunut pakolliseksi vuodesta 2009 alkaen.


title: UELN

text: UELN, yhtenäistetyt ja pakolliset hevospassit ja hevosten mikrosirutus ovat kaikki uusia ja yhteensovitettuja hevosen tunnistuksen 2010-luvun taitteessa voimaanastuneita varmennuskeinoja EU-maissa.


title: UELN

text: Samankaltaista standardia pyritään luomaan ja/tai noudattamaan muuallakin maailmassa.


title: Gigi (kappale)

text: ”Gigi” (lausutaan ) on Frederick Loewen säveltämä ja Alan Jay Lernerin sanoittama musiikkikappale Vincente Minnellin elokuvamusikaalista "Gigi". Louis Jourdanin laulama kappale oli elokuvan suurin hitti ja se palkittiin parhaan laulun Oscarilla.


title: Equitana

text: Equitana-messut () ovat eri puolilla maailmaa joka toinen vuosi järjestettävät hevosurheilun messut, jotka tarjoavat monipuolista ohjelmaa. Messujen kävijämäärät ovat laskettavissa sadoissa tuhansissa. Vuonna 2013 messut järjestettiin Saksassa.


title: Lattomeren kirkko

text: Lattomeren kirkko sijaitsee Porin Lattomerellä, noin kymmenen kilometriä kaupungin keskustan eteläpuolella. Se on rakennettu rukoushuoneeksi vuonna 1900 ja vihitty kirkoksi 1955.


title: Lattomeren kirkko

text:
Entistä rukoushuonetta laajennettiin 1921 ja 1935. L-muotoisen rakennuksen toisessa päässä on kaksinivelinen kellotorni, jonka pohjakerroksessa on kerhotiloja.
Kellotornissa on kaksi kelloa, molemmat vuodelta 1921. Kirkkosalissa on puinen taitekatto ja siellä on istumapaikkoja 250 henkilölle.


title: Lattomeren kirkko

text: Kirkon alttaritaulun aiheena on "Pietari vajoaa veteen", ja se on maalattu vuonna 1921.


title: Lattomeren kirkko

text: Lattomeren hautausmaa on paikallisen rukoushuoneyhdistyksen ylläpitämä ja sijaitsee noin kilometrin päässä kirkosta. Hautausmaalla on sankarihauta, jonne on haudattu 19 vainajaa sekä paikalle vuonna 1952 pystytetty muistomerkki. Lisäksi hautausmaalla on sisällisodan muistomerkki.


title: Väinölän kirkko

text: Väinölän kirkko sijaitsee Porissa Väinölän kaupunginosassa noin kolme kilometriä kaupungin keskustan itäpuolella. Vuonna 1956 rakennetun kirkon yhteydessä on myös juhlasali sekä nuorisotila.


title: Väinölän kirkko

text: Vuosina 2001–2006 kirkossa järjestettiin kiisteltyyn Luther-säätiön kuuluvan Sakkeuksen seurakunnan jumalanpalveluksia, kunnes Teljän seurakunta kielsi ne syksyllä 2006.


title: Väinölän kirkko

text: Joulukuussa 2016 Teljän seurakunnan päätös alkaa majoittamaan laittomasti maassa oleskelevia kielteisen turvapaikkapäätöksen saaneita ulkomaalaisia Väinölän kirkossa herätti kriittistä keskustelua ja pelkotiloja lasten ja nuorten turvallisuudesta. Maaliskuussa 2017 poliisi sakotti Väinölän kirkon entiseen talonmiehen asuntoon majoitettuja laittomasti maassa oleskelevia ulkomaalaisia ulkomaalaisrikkomuksesta.


title: Sullana

text: Sullana on kaupunki Perun pohjoisosassa, Piuran alueella. Vuonna 2007 siellä oli noin 182 000 asukasta.


title: Sullana

text: Sullana sijaitsee rannikon autiomaassa Chira-joen varrella. Se on jokivedellä kasteltavan puuvillanviljelyalueen keskus, jossa on puuvillakehräämöitä ja puuvillansiemenöljypuristamoja. Tuotteet kuljetetaan alueen pääkaupungin Piuran satamaan.


title: Cabimas

text: Cabimas on kaupunki Venezuelassa Zulian osavaltiossa. Vuonna 2011 siellä oli 255 567 asukasta.


title: Cabimas

text: Kaupunki sijaitsee Maracaibojärven rannalla, ja se on Ambrosion öljykenttien keskus.